Kesilapan Ibu Bapa Menghukum Anak Akibatkan Penderaan Emosi. Luahan Bapa Ini Ada Benarnya!

Bukan mudah nak jadi ibu bapa yang hebat dan cemerlang dalam mendidik anak-anak. Lagi tercabar jika ada ramai anak dan pastinya pelbagai perangai yang perlu ditangani dengan sempurna.

Namun, kadang kala, anak-anak ini pasti membuat kerenah yang membuat ibu ayah hilang sabar. Malah ada kes sehingga memukul anak sehingga mengakibatkan penderaan dan juga akan memberik kesan psikologi negatif kepada anak-anak.

5 Cara Hukuman Yang Bahaya Pada Anak! Mak Ayah Wajib Tahu!

1. Pukul Muka

– Pukulan di muka dan kepala bukan saja dilarang di dalam agama tapi silap haribulan boleh menyebabkan kecederaan dalaman yang lebih parah seperti gegeran pada otak ( concussion ) dan juga perdarahan di dalam otak.

2. Menampakkan kemarahan secara melampau

– Kesalahan anak ada masanya perlu dibetulkan dengan hukuman tapi bila kita sebagai ibubapa menghukum mereka dalam keadaan emosi yang tak stabil anak akan menganggap hukuman yang kita beri tu sebagai pemuas nafsu amarah kita.

Jangan terkejut kalau anak kita boleh berdendam dengan kita kalau kita terus menghukum mereka dengan kemarahan yang tak terkawal.

3. Memukul sampai cedera atau luka

– Rotan dibolehkan dalam agama tapi jangan sampai meninggalkan lebam atau bekas. Lebam tu pun sendiri sebenarnya terhasil daripada pembuluh darah yang pecah di bawah kulit tau. Sebenarnya rotan dibolehkan sebagai simbolik nak mendidik je. Bukan sebagai cara nak lepaskan rasa marah mak ayah pada anak sendiri.

4. Hypercritical dengan anak sendiri

– Anak tertumpah air sikit kita bebel.
Anak tersilap sikat rambut sikit kita marah.
Anak tak sengaja tumpahkan makanan sikit pun kita melenting.
Anak salah pakai selipar pun kita dah mula naik angin dan bebel tak berhenti.

Mak ayah yang hypercritical ni bukannya tak sayang anak tapi ada benda yang tak setel dengan emosi dalamannya.

Kalau tak dikawal, lama kelamaan ianya boleh bertukar menjadi penderaan lisan tanpa sedar ( verbal abuse ).

5. Memaki dan mengherdik tak berhenti

– Emosi anak kita tersangat la rapuh. Bukan cuma fizikal anak je sedang berkembang, emosi mereka pun sebenarnya sedang berkembang. Apa je benda yang boleh mencederakan perasaan akan sangat membantutkan perkembangan emosi anak kita.

Sampai satu tahap makian dan herdikan ibubapa boleh bertukar menjadi penderaan emosi ( emotional abuse ). Anak-anak yang biasa kena penderaan emosi ni akan tertinggal dalam pelajaraan, kurang keyakinan diri dan akhirnya boleh bersikap ganas terhadap kawan-kawan dan juga adik beradiknya sendiri!

p/s : Tolong ingatkan pasangan masing-masing ye. Jangan sampai anak dah besar baru nak ubah cara didikan. Parut di kulit mungkin boleh hilang tapi parut kecederaan emosi dan psikologi akan efek si anak sampai la ke tua nanti.


Walau Suri Rumah, Jadilah Menteri Kewangan Yang Bijak Di Sisi Suami. Begini Caranya!

Mempunyai wang yang banyak atau sikit, itu bukan ukuran sebenar untuk tentukan mantap atau tidak sumber kewangan sesebuah institusi rumah tangga.

Andai tanpa ada pengurusan kewangan yang bijak, wang setinggi gunung pun tidak akan pernah cukup!

Oleh sebab itu, alangkah bagus sekiranya seorang isteri juga mampu bertindak sebagai menteri kewangan disisi suaminya agar pengurusan kewangan keluarga menjadi lebih terurus.

Jadi apa kata ketahui terlebih dahulu apa yang suri rumah perlu tahu tentang kewangan keluarga sebagaimana yang dikongsikan ini. Jom semak.

Apa yang suri rumah perlu tahu tentang kewangan keluarga?

1. Komitmen bulanan keluarga. Berapa bayaran pinjaman bank untuk rumah, kereta, bil air, bil letrik, yuran sekolah taska anak dan lain-lain.

2. Insurans keluarga yang ada samada perubatan, simpanan mahupun hibah.

3. Pendapatan suami tidak kira makan gaji atau dari pendapatan sampingan.

4. Simpanan yang ada seperti tabung kecemasan, duit pergi Umrah/Haji.

5. Hartanah yang ada. Disewakan, atau tanah lot kosong, dah habis bayar ke belum.

Ya, memang banyak dan mungkin benda ni kita tak pernah tahu atau dengar, namun sebaiknya mulalah ambil peduli segera.

Kalau boleh, dalam keluarga pastikan setiap perbelanjaan ada tracking dan bajet yang mana suami isteri berkongsi maklumat. Contoh macam saya dan suami, kami ada google sheet yang boleh dilihat bersama. Jadi semua perbelanjaan keluarga saya tahu.

Dari sekecil beli jajan dan air kotak dikedai untuk minum sehingga modal iklan untuk kerja hartanahnya, walau suami tak cerita, saya tahu. Alhamdulillah, dengan begini mudah saya nak bantu mana yang mampu serta berdoa untuk rezeki suami dan keluarga.

SPA hartanah dan polisi insurans yang ada untuk keluarga kita simpan sama-sama. Apa yang cover, apa tak dicover semua biar dihujung jari kita.

Berapa jumlah simpanan, dah cukup ke 6 bulan tabung kecemasan dan jika belum, kena sama-sama ikhtiarkan.

Kawan-kawan. Semua ini kita isteri lebih lagi seorang ibu bukan ambil tahu supaya untuk kepentingan keluarga masa pembahagian harta dan faraid sahaja, tapi untuk kita sama-sama jaga kewangan keluarga agar stabil sentiasa.

Bila kita ambil peduli, percayalah kita akan jadi selalu berbincang dengan suami pasal kewangan begini. Lepas tu, automatik kita akan jadi bijak berbelanja.

Kan seronok bila kita suami isteri dapat simpan duit untuk anak-anak, berjimat dan sama-sama naikkan ekonomi keluarga.

Ada duit hasil jual kek di kejiranan contohnya, kita simpan sebahagian. Dapat duit nafkah dari suami, kita usaha nak simpan untuk nama kita sendiri selain belanja me time.

Sungguh gais. Biar nama kita suri rumah tapi merangkap menteri kewangan yang bijak disisi suami. Cewah!


“Tak Sangka Suami Pergi Secepat Ini.” Sebab Tu Sebelum Tidur Berdamailah. Esok Allah Tarik Nyawanya, Tinggal Kita Sendiri!

Dalam sesebuah rumah tangga, tak dapat lari dari berlakunya pertelingkahan atau perselisihan faham antara suami isteri. Namun, yang memburukkan keadaan bila mana masing-masing tidak mahu beralah dan ego. Akhirnya rumah tangga yang dibina berantakan.

Lebih-lebih lagi apabila sudah berumur, kita semakin sensitif dan mudah tersinggung, mudah marah. Itu yang mengakibatkan timbulnya konflik. Ini boleh mengancam kehormonian dan keutuhan hubungan suami isteri.

Tanpa sedar ego yang dijunjung tak bawa ke mana, sebaliknya penyesalan yang akan dirasai bila mana pasangan pergi meninggalkan kita buat selama-lamanya. Waktu itu, menangis air mata darah sekali pun sudah tidak berguna. Yang pergi takkan kembali lagi.

“Biasalah isteri kadang-kadang merajuk kan,” kata dia sambil kesat air mata. Aku yang tadi boleh lagi membentuk senyum dah mula rasa berat bibir. Tak mampu membalas aku cuma mengangguk tanda setuju.

Dia sambung, “malam tu pula dia panggil saya tidur sebelah dia. Saya yang rasa berat perasaan nak ikut cakap suami. Saya buat keras tak nak.

Saya sibukkan diri main telefon dan mesej dengan kakak saya. Bercerita pasal suami saya lah. Tak sangka esoknya dia meninggal.”

Lagi banyak air jernih jatuh daripada mata dia. Disapunya kain tuala kecil ke mata kiri dan kanan. Keringkan air mata yang mengalir tak sudah. Makin disapu, makin banyak yang keluar.

Mungkin terkilan sangat dia tak layan suami betul-betul malam sebelum tu.

“Tak sangka ustaz, saya memang tak sangka suami nak pergi secepat ini,” diulang dekat 3-4 kali sepanjang kami bersembang hal kematian suami dia.

Puan ini saya kenal melalui seorang kawan. Dia sungguh nak tahu tentang pembahagian harta. Jadi bawa jumpa dengan saya. Banyak benda bersembang sampai akhirnya dia cerita hal tadi.

Benar kawan-kawan, kita ini selalunya rasa akan hidup lama lagi. Bermasam muka hari ini dengan pasangan, kita biar berlarutan 2,3 hari. Bahkan ada yang sampai berminggu-minggu tak bercakap. Walhal duduk serumah.

Kadang masing-masing tak nak mengalah. Menunggu-nunggu dipujuk. Kalau suami tak pujuk, isteri terus simpan muncung mulut. Biar panjang berjela.

Suami pun sama, kalau isteri tak pujuk punya lah sibuk main game tak sudah. Konon tak ada apa, tapi dalam hati merayu-rayu.

Bertahan-tahan akhirnya lewat malam tertidur. Esok pagi bangun terkejar-kejar urusan nak pergi kerja pula. Kalau sempat bersalaman lah, kalau tak sempat main lambai-lambai begitu sahaja. Mata tak bertentang langsung. Masih pertahan ego sendiri.

Takdir Tuhan salah seorang meninggal. Tuhan ambil dahulu. Tak balik dah rumah lepas keluar pergi kerja pagi tadi.

Allahu.

Tinggal lah seorang sendirian. Waktu ini apa pun dah tak boleh. Nak patah balik masa jangan harap. Meratiblah perkataan maaf berjuta kali sekali pun, dah tak sampai ke deria pendengaran pasangan kita. Ini yang banyak berlaku.

Kawan-kawan yang dikasihi;

Pertahankan ego ni tak akan ke mana. Lebih lagi dalam hidup rumahtangga. Dengan pasangan kita lah lebih lagi untuk kita mudah beralah dan mengalah.

Sebelum tidur setiap malam, berdamailah. Minta maaf dan memberi maaf. Itu lebih baik buat kita dan pasangan.

Bukan untuk orang lain, untuk jiwa yang kita mengaku separuh hidup kita juga.

Sebelum segalanya tinggal kenangan, kalian bina lah kenangan yang indah. Yang menjadi realiti. Bukan cuma dalam mimpi bila kita tinggal sendiri nanti.

Begitulah.

Firdaus Mokhtar,
Balik daripada perjumpaan tu baru lah aku menangis sakan. Ya Tuhan.


“Kenapa Kena Pakai Carseat? Anak Ramai Macam Mana? “- Wanita Ni Kongsikan Info Penting Untuk Ibu Bapa Lepas Dengar Taklimat JPJ

Pelbagai pandangan dan luahan diutarakan selepas pihak berkuasa menetapkan pemakaian carseat di dalam kenderaan. Ini bagi memastikan keselamatan anak ketika berada di dalam kereta terjamin.

Menurut laporan, kes  kemalangan jalan raya adalah pembunuh no 1 kanak kanak di Malaysia selepas tercekik dan lemas.

Menurutnya lagi, info tersebut diperoleh selepas dia mengikuti taklimat bersama pihak JPJ.

Semoga perkongsian ini mendapat manfaat dan membantu dalam membuka mata masyarakat tentang penggunaan carseat.

Kalau cerita bakal kena kecam, tapi kalau saya tak sampaikan siapa lagi nak cerita.

Pada 10.11.19, kami wakil penjual dan pekedai mendengar taklimat garis panduan kerusi keselamatan kanak kanak/ child restraint system atau bahasa pasar orang pakai ialah child carseat.

Antara yang memberi taklimat ialah pengarah penguatkuasa JPJ, pegawai bahagian kelulusan komponen JPJ, wakil Miros dan wakil Kpdnhep.

Saya senaraikan point utama dan soal jawab pada hari tersebut

1. Jpj akan menggunakan 2 punca kuasa untuk kuatkuasa arahan “wajib menggunakan child carseat bagi kanak kanak” iaitu kaedah jpj seperti sekatan jalan raya/saman dan kaedah perintah kastam iaitu menahan kemasukan child carseat tak lulus spesifikasi di pelabuhan dan lapangan terbang.

2. Maksudnya bermula 1 Januari, semua child carseat yang tiada surat kelulusan komponen (CTA) daripada JPJ akan ditahan di pintu airport dan pelabuhan Malaysia.

3. Tugas JPJ adalah memastikan child carseat yang masuk lulus piawai keselamatan dengan keluarkan kelulusan CTA. Jadi kurang isu child carseat tak lulus piawai selepas ini.

4. Bagi child carseat yang masuk sebelum 1 januari 2020 tak perlukan kelulusan CTA. Sama macam masa lulus tali pinggang belakang, kereta yang sebelum 1995 tiada tali pinggang belakang tak perlu tambah dan tak kena saman.

Jadi kalau pakai child carseat sebelum 1 januari tiada kelulusan CTA tidak akan di saman.

5. Akta child carseat ini adalah sangat sama dengan helmet. Terdapat 3 kesalahan utama iaitu

a. tidak memakai helmet,

b. pakai helmet tapi tidak ikat

c. kesalahan memakai helmet yang tak lulus spesifikasi.

Jadi untuk carseat akan dimulakan dengan yang pertama iaitu tidak memakai carseat. Tidaklah JPJ nak tahan tengok carseat ada lulus CTA ke tiada ke. Janji anak duduk atas carseat.

6. Pegawai kuatkuasa JPJ kata tanggungjawab kedai adalah pastikan pelanggan beli dan pakai carseat sebab kena saman RM300. Carseat dalam RM300 juga. Baiklah beli carseat dari kena saman.

7. Kerajaan kena juga kuatkuasa peraturan ini kerana kemalangan jalan raya adalah pembunuh no 1 kanak kanak di Malaysia selepas tercekik dan lemas.

Pada pendapat saya, perjuangan kesedaran penggunaan carseat sama macam pejuangan penyusuan di Malaysia.

Kempen dan kuatkuasa perlu dimulakan sekarang kerana ambil masa lama untuk didik dan kesan kesedaran akan nampak 10 tahun akan datang.

Ini antara soalan biasa didengar.

Kenapa kena pakai child carseat?

Kerusi kereta sekarang memang tidak dicipta untuk membawa bayi. Bayi perlukan kerusi istimewa jika nak naik kereta. Macam letak bayi dalam roller coster. Memang tak selamat.

Bagaimana dengan mereka anak ramai?

Cadangan ialah utamakan yang paling kecil dahulu. Sebab posisi bayi paling bahaya adalah atas riba ibu kerana terlalu banyak kes bila kemalangan baby tercampak keluar manakala ibu dan ayah selamat.

Buat apa pakai carseat, kalau dah ajal anak akan mati juga?

Dalam Islam Nabi Muhammad pun suruh ikat unta bukan biar je unta tu lepas kerana ikat unta itu juga ikhtiar. Ikat anak ke carseat itu satu ikhtiar.

Bagaimana dengan mereka yang miskin dan tiada duit?

Ada program kutu carseat RM50 sebulan oleh CPSM, dan kos carseat hanya RM0.29 sen sehari. Bakal ada juga program charity selepas ini. Tunggu je la.

Kita letak tepi dulu isu golongan B40, ada ramai lagi golongan M40 dan T20 yang tak pakai dan tak peduli nak pakai walaupun mampu. Baju mak berjenama RM700 tapi selfie letak anak atas riba.

Ayah pula spotrim kereta RM2000, tapi child carseat kata tak mampu beli. Tak cerita lagi bab telefon yang model sentiasa upgrade dan koleksi tupperware kat dapur tapi bab CRS berkira.

Ada yang kata agenda ni saja nak untungkan perniaga. Percayalah jual carseat tak besar untung pun. Pertama saiz carseat besar, makan ruang untuk simpan dan kos pengangkutan mahal. Kedua terlalu banyak saingan dan buang harga menyebabkan untung tersangat kecil.

Belum kira faktor sewa dan gaji pekerja. Ketiga kos melatih staf untuk pandai carseat amat mahal mencecah ribuan ringgit. Nak kaya, untung banyak kena jual baju bukan carseat. Jual carseat ni macam khidmat masyarakat je.

Anak saya langsung tak nak duduk dalam carseat, macamana?

Anak kami masa umur setahun tak nak duduk carseat dan masih menyusu badan. Tapi memang paksa ikat dan tahan telinga. Anak menangis lagi baik dari anak tak bernyawa. Selepas setahun, sekarang naik kereta dia sendiri tunjuk dan nak duduk carseat.

Kesemua 4 anak begitu. Tiada yang lahir terus diam pandai duduk carseat. Ada banyak tips dan trick untuk ajar mereka duduk carseat. Belajarlah.

Kesimpulan, nak mengamuk dan maki semua orang silakan. Sama seperti larangan merokok. Tapi cuba sekali berlapang dada dan buka hati. Kalau kita tak mampu diam diam dan cari jalan. Kalau kita mampu beli dan pakai lah. Jangan sebarkan kebencian hanya kerana kita tak faham sesuatu.

Kami mempunyai kesedaran awal kerana 2 sahabat kami kehilangan anak akibat kemalangan jalan raya. Tak perlu tunggu anak sendiri jadi mangsa untuk ambil peduli.

#cakna #bakaldikecam #ahkakredha


24 Jam/7 Hari Terperap Di Rumah Dengan Anak-Anak Kecil Berderet, Sebab Tu Suri Rumah Lebih Mudah Alami Depresi

Ramai melihat betapa seronoknya menjadi suri rumah, Tak perlu stres dengan kerja yang menimbun di pejabat dan sebagainya.Sehinggakan ada yang membuat perbandingan wanita yang bekerja dengan mereka yang bergelar suri rumah.

Padahal, sesetengah wanita tidak punya pilihan harus menjadi suri rumah kerana mahu menjaga sendiri anak-anak yang masih kecil. Sebab itu ramai wanita yang berpendidikan tinggi sekali pun, sanggup berkorban meninggalkan kerjaya profesional mereka.

Namun tanggapan orang luar banyak berfikir kononnya suri rumah boleh banyak berehat. Kalau bertemu kawan-kawan pun mereka pasti akan kata, “Eh seronoklah kau tidak bekerja, duduk rumah jaga anak sahaja.

Sedangkan, mereka ini tidak ada masa untuk diri sendiri walaupun untuk melelapkan mata sekejap pada waktu petang apatah lagi mahu melayan cerita sinetron di televisyen. Tidak ramai yang cuba menyelami kehidupan sebenar mereka. ‘Terperap’ seorang diri dengan anak-anak di rumah. Tidak bercampur dengan orang luar.

Sejak akhir-akhir ini, semakin banyak membaca luahan & berita isteri yang mengalami depresi. Terutamanya dalam kalangan isteri yang duduk di rumah/bekerja dari rumah.

Ya memang betul, semua orang ada masalah hidup, semua orang ada stress masing-masing, bukan hanya wanita bergelar surirumah sahaja. Tetapi untuk situasi surirumah, lebih mudah untuk mengalami depresi, tambahan jika jenis yang 24jam/7hari terperap di rumah dengan anak-anak kecil berderet.

Saya menasihati diri sendiri & semua, ada beberapa perkara yang perlu dielakkan untuk dikomen/dikatakan kepada wanita yang sedang depresi.

1) JATUH HUKUM WANITA NERAKA

Bila ada wanita meluah, mulalah ada je yang terus kecam “inilah wanita yang Nabi SAW sebut sebagai penghuni neraka.”

Fuh, semudah itu kita melemparkan kecaman, jatuhkan hukum tanpa meletakkan diri kita untuk memahami & melihat mereka dengan kasih sayang.

Semudah itu kita nerakakan orang lain sedangkan kita sendiri tidak pasti berapa lama sudah mereka bersabar.

Kemudian, apabila keluar berita mak cekik anak, mak kelar anak, mak meninggal masa dalam pantang, barulah semua nak celik mata betapa beratnya kaum mak-mak ini telah menanggung stress seorang diri.

2) MEMBANDING HIDUP

Sangat menyedihkan apabila yang sama-sama wanita bergelar housewife turut sama condemn wanita yang meluah ini.

Sangat tidak adil membandingkan diri kita dengan orang lain. Tak adil kalau kita kata “kenapa nak stress, saya happy je duduk rumah,”

Sila faham, situasi yang dihadapi setiap orang tidak sama. Cabaran anak seorang lain, cabaran anak hyperaktif lain, cabaran anak berpenyakit lain, cabaran anak rapat selang setahun seorang lain, cabaran anak kembar pula lain.

Begitu juga dengan cabaran isteri duduk sekali dengan suami, isteri duduk berasingan dengan suami serta pasangan suami isteri yang duduk sekali dengan ibubapa juga adalah berbeza.

Come on, lauk dinner kita dengan jiran sebelah pun lain-lain setiap hari.

How could you expect your life same as others?

3) KOMEN SARKASTIK MEMBUNUH

Kadang ada wanita yang peram stress sejak dari waktu dalam berpantang yang tidak dirawat, bertambah melarat dari hari ke hari membuatkan keadaan mental & emosi wanita ini bertambah tenat.

Maka kita sebagai outsiders, berhenti beri komen tidak membina seperti,
“Orang nak anak tak dapat anak, kau beranak setiap tahun tapi mengadu stress pulak.” Atau “Dah tahu susah jaga anak kenapa nak beranak? Kenapa kahwin?”

What?

Boleh ke kalau orang mengadu stress kerja, kita cakap, “kau resign jelah sebab kau ni tak bersyukur. Ramai lagi nak kerja kau tu.”

Orang stress hadap krisis rumahtangga, kita cakap “kau bercerai jelah sebab kau ni tak bersyukur. Ramai lagi orang tiap hari post nak bertemu tulang rusuk, jumpa bakal imam.”

Orang stress sebab sakit, kita cakap “kau ni baik mati sebab tak bersyukur masih hidup.”

Allahuakbar. Entah sejak bila entah komen sarkastik & komen sentap begini jadi biasa sangat kita lihat.

This kind of comments won’t help. Judging won’t solve any problems.

If you can’t say any good, then please remain silent. Nobody want to read & be affected by your ‘masterpiece’ advice anyway.

4) MEMBANDING DENGAN KAUM MAK TERDAHULU

Tidak kurang ada suara sumbang yang membanding surirumah depresi ini dengan kaum nenek & mak-mak dahulu kala yang dikatakan sabar, tabah, kuat, taat tahap super saiya, bukan seperti wanita sekarang.

Semua maklum, kaum mak nenek kita dulu mana ada akaun facebook, instagram, whatsapp. Paling-paling pun mampu meluah sesama jiran semasa kupas bawang di majlis rewang, atau meluah dalam diari peribadi bagi wanita yang tidak buta huruf.

Kalau ada facebook, twitter & semua media sosial ni, boleh jadi satu dunia pun sudah mendengar keluhan penat lelah mereka.

Kita tak dengar & baca bukan makna keluhan mereka itu tiada. Kita tak lihat mereka menitiskan air mata depan anak cucu tak bermakna malam-malam bantal mereka tak basah dengan hingus & air mata.

Mereka manusia biasa. Mereka bukan robot. Maka, jangan main petik untuk menyedapkan komen kita, sedangkan kita tak tahu apa yang mereka benar-benar lalui

Jadilah masyarakat yang bersifat seperti comforter yang menghangatkan di kala badan mengigil kesejukan.

Mohonlah kepada Allah agar sentiasa menyuburkan sifat kasih sayang, belas kasihan & kemanusiaan dalam hati setiap dari kita, yang nampaknya semakin terhakis dari hari ke hari.

Sangat melegakan bagi penderita depresi apabila ada orang sudi mendengar luahan, memberikan semangat & memahami situasi yang dialami.

Depression is real. The struggle is real. The pain is real. I had mine once.

You feel like a living zombie with no will to live. You feel so unworthy, unwanted & replaceable. You unable to construct future, you unable to be a dreamer. ?

Hidup ini ibarat roda yang sentiasa berputar. Kadang kita di atas, kadang kita di bawah.

Jangan sesekali memperkecilkan ujian yang sedang ditanggung orang lain.

Ittaqullah. Takutlah kita kepada Allah sebelum mengeluarkan apa-apa komen. Kita tak tahu apa kesannya tulisan kita itu kepada hidup seseorang.

Muhasabah saya yang menukil. Semoga sahabat-sahabat wanita yang sedang diuji dengan depresi akan segera sembuh, sihat & ceria seperti sediakala. Amiin.


“Kenapa Berkahwin Kalau Tak Nak Membahagiakan…?” Renung-renungkan!

Sekali sekala persoalan ini perlu juga dijawab oleh diri kita yang telah sekian lama mendirikan rumah tangga.

“Kenapa berkahwin kalau tak nak membahagiakan…?”

Sebaiknya jangan hanya tahu ingin diri rasa bahagia dibelai dan dimanja oleh pasangan, namun tidak pula memberi rasa bahagia dan tanggungjawab yang diharapkan oleh pasangan. Hidup ini saling perlu memerlukan di antara satu sama lain.

Berkongsi pandangan tentang persoalan mencari bahagia dalam perkahwinan, Firdaus Shakirin ada berkongsi nukilan di akaun fbnya.

Ini perkongsiannya.

Kenapa berkahwin kalau tak nak menjalankan kewajipan…kenapa berkahwin kalau tak nak bertanggungjawab…kenapa berkahwin kalau hanya ingin menyakiti dan melukai…

Perkahwinan ini didirikan utk saling kasih mengasihi, sayang menyayangi…

Perkahwinan ini bertujuan untuk membahagiakan satu sama lain dengan menjalankan kewajipan, tanggungjawab dan hak ke atas satu sama lain…

Tiada hati yang akan disakiti dan dilukai andai perkahwinan itu kena dengan nawaitunya…

Kita berkahwin bukan sekadar atas dasar suka sama suka…kita berkahwin bukan sebab orang lain kawin, kita pun nak kawin…kita berkahwin bukan sebab usia kita dah lanjut atau org tua kita paksa kita untuk berkahwin…

Fikir balik kenapa kita berkahwin…

Sia-sia kita berkahwin dan hidup bersama jika tujuan, matlamat, nawaitu kita tu tak sama dengan si dia yang kita kahwini…

Perkahwinan adalah penyatuan dua hati yang dapat mencari persamaan dan meraikan perbezaan untuk menuju ke pengakhiran kehidupan…

Tanya diri kita, apa sebenarnya yang kita cari dalam perkahwinan kita pada hari ini…


Bangun Pagi Susah Berdiri & Sakit Pijak Lantai, Fad Bocey Jalani Ujian MRI. Ramai Mendoakannya!

Nikmat sihat adalah yang tidak ternilai harganya, apabila kita sihat bukan sahaja rutin harian dapat kita lunaskan dengan lebih baik malah pastinya kita dapat menjalani kehidupan ini dengan tenang.

Pun begitu, hidup ini penuh dengan ujiannya. Sekali sekala nikmat sihat di’tarik’ dan sebagai hambaNYa kita harus tabah dan sabar menerimanya.

Terbaharu pelawak dan penyampai radio, Fad Bocey difahamkan sedang dirawat di hospital swasta selepas dikatakan mengalami masalah sakit tulang belakang; slip disc.

Menurut kisahnya, selepas bangun pagi semalam (Khamis) Fad mula rasa saklt sehingga susah untuk bangun dan memijak lantai. Setelah isterinya menghubungi pihak hospital, doktor sudah dapat menjangkan kemungkinan ianya akibat slip disc.

Berita ini telah dikongsikan oleh isterinya, Nur Syahira A Rahman menerusi Instagram milik Fad.

Menurut perkongsian Syahira, Fad kini terpaksa direhatkan buat sementara waktu daripada terlibat dengan aktiviti luar mahupun bekerja demi untuk memastikan Fad kembali pulih.

“Fad not available for the time being .anything boleh contact wife dia ya .

“Doktor suspek slip disc and tengah tunggu utk buat MRI .lepasni sapa yg ajak dia main bola lagi kena pkir banyak kali nak dapat approval 🤭🤭🤭🤭,” tulisnya.

Memaklumkan lagi keadaan terkini suaminya, Syahira sekali lagi berkongsi video suaminya sedang terbaring dan katil diusung oleh petugas hospital  untuk mendapatkan rawatan. Justeru itu, dia juga mohon peminat dan wargamaya mendoakan kesembuhan buat suaminya.

Meninjau di ruangan komen, rata-rata wargamaya tidak putus-putus mendoakan kesembuhan buat Fad dan Shuibsepahtu menjadi antara rakan yang terawal berbuat demikian.


“Dah Tugas Saya Sebagai Anak…”-Gara-gara Buat Pinjam RM200K, Lelaki Ni Diisytihar Muflis!

Baru-baru ini tular juga tentang  perkongsian daripada seorang lelaki yang merasa sedih kerana telah menerima notis bankrap dari pihak mahkamah selepas didapati gagal membuat bayaran pinjaman bank bernilai RM200,000.

Menerusi perkongsiannya di laman Facebook Muflis Bankrupt di Malaysia, lelaki berkenaan mendedahkan bahawa pinjaman yang dibuatnya itu merupakan permintaan daripada ibu bapanya yang ingin mengubah suai rumah mereka.

Pelbagai respon dan komen yang diberikan oleh wargamaya bahkan  Dr Azizul Azli Ahmad yang juga merupakan seorang pelabur dan pakar hartanah, turut terpanggil untuk berkongsi pandangan melalui akaun facebooknya berkenaan hal ini.

BANTU SAMPAI BANKRUPT?

Meninjau di ruangan komen, rata-rata warganet turut bersimpati dan kasihan dengan apa yang menimpa lelaki tersebut. Tidak kurang juga ada yang geram dengan tindakan yang dilakukan oleh orang tua lelaki tersebut yang akhirnya menyebabkan kehidupan anak terbeban menanggung hutang.

“Kewajipan anak atas perkara yg wajib sahaja.. cth makan minum, perubatan… kalau mak ayah suruh berhutang sbb nak rumah nampak mewah itu dah kira kehendak… benda kehendak ni kena ikut kemampuan. Bukan mak ko nak renovate umah besar2, bila tak mampu cop jadi anak derhaka.. lainlah kalau anak tu kaya dan mampu…lain lah ceritanya…,” tulis netizen.

Komen yang lain pula, “Ramai je parent buat anak as mesin ATM… . Kalau tak ikut ,dilabel anak derhaka bagai…dikata anak perabih beras je…… Time kahwin dulu nangis nangis nak anak sesangat. Dapat anak ,buat mcm kuli. Kalaulah parent gini berkira tang kos jaga anak dari kecik sampai besar and will claim balik bila anak dewasa…erm… aq rasa anak tu pun x minta dilahirkan pon. Moga tt ni dipermudahkan urusan selesaikan hutang tu cecepat”

Malah ada juga yang berkongsi mengatakan bahawa ramai terperangkap dengan keadaan seperti ini.

Terutama mereka yang bekerja kerajaan dari usia muda. (Contoh bekerja sebagai tentera, umur 20an dah bekerja tetap)

Mak ayah minta buat pinjaman untuk baiki rumah, untuk adik-adik sambung belajar dan lain-lain alasan. Nak kata tidak, tak sanggup dianggap derhaka.

Bila mereka dah nak berkeluarga, nak bina kehidupan sendiri, nak beli rumah, semua tak lepas sebab hutang banyak.


Asyik Membeli Je, Ini 6 Tip Didik Anak Menabung Sejak Kecil.

Menabung adalah salah satu aspek terpenting untuk membina asas kewangan yang kukuh.

Oleh itu, setiap ibu bapa perlu mendidik anak sejak kecil mengenai kepentingan tabungan ini.

Berikut perkongsian oleh saudara Ahyat Ishak bagaimana mendidik anak suka menabung.

6 Tips Mengajar Anak Menabung Dari Kecil

Peningkatan kos sara hidup sekarang merupakan satu isu yang tidak habis-habis diperkatakan oleh semua orang.

Jadi,kita sebagai ibu bapa haruslah mendidik dan menggalakkan anak –anak untuk belajar dalam menguruskan perbelanjaan mereka dari kecil lagi. Agar mereka tidak membesar menjadi seorang yang boros dan tidak tahu hargai duit.
.
Tabiat kewangan yang baik seharusnya dipupuk oleh ibu bapa itu sendiri dengan menjadi idola yang hebat di mata anak-anak. Pada peringkat awal ini, boleh jer ajar anak menabung bermula di rumah. Kita pupuk minat mereka untuk menyimpan dan kena mulakan daripada sekarang.
.
Bila dah makin meningkat dewasa mereka akan secara sendiri suka menyimpan kerana sudah diajar dari kecil. Dibawah ni Ahyat ada kongsikan tips yang Ahyat guna untuk anak-anak Ahyat supaya suka menabung.
.
1. Sediakan Tabung Yang Cantik
Terdapat pelbagai jenis tabung yang dijual di pasaran. Ikutlah yang mana anak kita berkenan kalau boleh carilah tabung yang cantik ataupun cari tabung lutsinar yang boleh nampak supaya mereka dapat melihat sendiri hasil simpanan mereka yang semakin banyak itu.
.
Kalau nampak ruang-ruang kosongnya, sudah tentu duit yang simpanan belum banyak. Bila mereka nampak hasil tabungan mereka, mereka akan rasa lagi bersemangat nak tambah dan terus menyimpan.
.
2. Beri Wang Saku Dan Ajar Cara Mengurus Pembelanjaan
Ini merupakan ‘pendapatan’ pertama mereka. Ajar mereka untuk belanja secara berhemah. Sekiranya kita ada sediakan bekal makanan untuk anak bawak ke sekolah, kita juga boleh berikan wang saku kepadanya.
.
Disini lah kita boleh ajar mereka, bila mereka pulang sekolah cuba kita tanya, apa yang mereka beli, berapa baki dan berapa banyak boleh mereka simpan untuk hari tersebut.
.
3. Ajar Anak Buat Matlamat Menyimpan
Ajar mereka setiap duit yang mereka simpan mempunyai matlamat. Apakah yang nak dibelanjakan setelah duit dalam tabungan cukup. Kita sebagai ibu bapa kena tanya mereka apa yang mereka inginkan dan matlmat dalam menyimpan. Contohnya anak lelaki nak beli playstation 4 ataupun patung Barbie bagi anak perempuan.
.
Disamping itu,kita juga boleh bawa mereka ke kedai dan dapatkan harga tersebut supaya mereka tahu dan teruskan bersemangat untuk menyimpan agar dapat barang yang dikehendakinya itu. Apabila sudah jelas dengan matlamat simpanan anak-anak, kaji berapa lama mereka perlu simpan dan buat jadual khas untuk perkara ini.
.
Buat jadual berkotak dan gunakan pelekat bewarna, supaya mereka boleh kenal pasti berapa jangka masa yang perlu mereka simpan untuk mencapai matlamat tersebut.
.
Ajar mereka tiada apa yang percuma dan senang nak dapat sekarang. Ayah dan emak terpaksa kerja keras untuk sekolahkan dan membesarkan mereka semua. Ajarkan mereka konsep bersyukur. Dalam proses menabung,inilah masa yang sesuai untuk kita terapkan erti nilai wang kepada mereka.
.
4. Ajar Untuk Dapat Wang Tambahan
Beritahu mereka, sekiranya mereka inginkan duit tambahan dengan cepat, mereka perlu lakukan kerja rumah atau membantu kita supaya kita dapat memberi mereka upah. Upah tersebut bolehlah mereka menyimpan untuk membeli barang yang diingini.
.
Lagi satu cara kita juga boleh mengajar mereka untuk berniaga secara kecil-kecilan, contohnya bawa mereka ke pasar lambak untuk menjual mainan terpakai mereka dan ia dapat melatih mereka mengira wang dan lebih sistematik dalam kehidupan apabila dewasa nanti.
.
5. Didik Belanja Ikut Kemampuan
Ajarlah anak-anak sejak dari kecil lagi untuk berbelanja mengikut kemampuan sendiri. Jangan berlagak kaya dan sentiasa merancang perbelanjaan walaupun ketika berada di sekolah. Didik mereka untuk tidak meminjam duit rakan jika tiada duit tetapi hanya menggunakan wang saku dengan cermat.
.
6. Berikan Ganjaran Kecil
Sesekali berikan mereka ganjaran daripada usaha mereka dalam meningkatkan tabungan. Benda yang paling simple, biarlah hadiah kecil saja namun bergantung kepada kita nak beri hadiah apa pada mereka. Contohnya, masukkan lauk kegemaran mereka, belikan buku atau belanja makan aiskrim.
.
Percayalah selepas sebulan kita akan nampak hasil dan tabung semakin penuh kerana anak dah mula tahu bila dia menabung makin banyak ibu bapa mereka akan memberi hadiah kepadanya. Hadiah ni salah satu pembakar semangat untuk mereka lebih suka menabung.
.
Kesimpulannya, kita sebagai ibu bapa perlu menjadi modal atau contoh yang baik untuk mengajar anak2 kita menabung dari kecil supaya bila besar nanti mereka jadikan satu tabiat untuk menyimpan bagi masa depan mereka juga.


Suami Isteri Jika Bergaduh Perkara Kecil Pun, Rezeki Mula Menyempit. Jangan Buat Main Ye.

Apabila kita rasa duit yang kita perolehi itu tidak mencukupi, pasti ada sebabnya. Bayangkan jika pendapatan ribu-ribu tetapi masih tidak cukup, sedangkan keluarga lain pendapatan biasa-biasa boleh menyimpan untuk ahli keluarga dan memberi nafkah kepada isteri. Tepuk dada tanya sebab ye.

Begitu juga menerusi Fb,Nur Ami Roslee bercerita tentang berkat rezeki datangnya daripada sebuah keluarga bahagia.

Ikuti perkongsiannya.

Pagi tadi berbual dengan suami, kewangan terasa sempit sikit bulan ni padahal baru awal bulan. Terasa pelik sebab selama ni even gaji rm400-rm600 sebulan, sentiasa mencukupi siap berlebih lagi duit, boleh belanja anak anak mainan.

Saya beritahu suami saya rasa keberkatan rezeki dalam keluarga ditarik asbab sebab minggu lepas kami bergaduh. Bergaduh benda kecil je pun,  kami jarang bergaduh, tiba je teremosi .

Benarlah apa yang saya pernah baca, bila bergaduh sesama suami isteri, lagi-lagi bab rezeki macam duit, hutang, dan macam-macam lagi, Allah akan sempitkan rezeki kita. Berbincang dan cari persefahaman dalam kita berbeza pandangan.

Bila pasangan tidak redha antara satu sama lain, di situlah rezeki akan disekat dan bocor.

Kurangkan mengeluh dan banyakkan bersyukur dengan apa yang dimiliki tidak kira banyak atau sedikit kerana syukur itu adalah kunci kepada rezeki yang melimpah ruah.

Bersabarlah dalam menangani karenah suami, isteri dan anak-anak. Adakalanya sesuatu itu kita tidak suka. Tetapi, tetap perlu bersabar dan fahami keadaan pasangan dan anak. Nasihat dan cari penyelesaian secara baik. Banyakkan bersabar kerana sabar itu membawa keberkatan dan rezeki.

DOA BAIK-BAIK UNTUK KELUARGA

Kurang berdoa juga salah satu faktor hilangnya keberkatan rezeki. Sentiasalah mendoakan yang baik-baik untuk suami, isteri dan anak-anak. Sentiasa ingatkan mereka dalam doa dan juga sepanjang hari kerana kuasa doa itu adalah luar biasa.

Alhamdulillah saya dan suami dapat kefahaman ilmu harini. Elakkan bergaduh panjang dalam rumahtangga, mohonlah keberkatan pada Allah Yang Maha Kaya.
In Sha Allah bertambah tambah berkat rezeki kita.

Benar, bila dah faham. Saya berkata dalam hati “Allah beri suami yang baik, jika ada kekurangannya, itu kerana dia manusia biasa. Saya pun banyak salah, semoga Allah murahkan rezeki suami harini”.

Terus Allah turunkan rezeki, saya dapat panggilan telefon dari pegawai E kasih, suami pun dapat berita baik daripada sahabatnya.
Alhamdulillah keduanya berita baik.

Kredit : Nur Ami Roslee


“Abah Dah Tak Ada.” Khir Rahman Kongsi Momen Terakhir Bersalam Raya Dengan Arwah Bapanya. Al-Fatihah Buat Arwah Dato’ A Rahman Hassan.

Negara kehilangan sebutir lagi permata seni apabila  Seniman veteran, Datuk A. Rahman Hassan disahkan meninggal dunia di Hospital Ampang pada jam 12.40 malam tadi.

Allahyarham yang merupakan pnyanyi era 1960-an meninggal dunia akibat jangkitan kuman pada paru-paru dan lemah jantung. Beliau meninggalkan seorang balu, pelakon Datin Fadilah Mansor dan dua orang anak termasuk pelakon dan pengarah Khir Rahman.

Sebelum itu, arwah dikejarkan ke hospital selepas tidak sedarkan diri dan ditempatkan di wad Unit Rawatan Rapi (ICU) Hospital Ampang, Selangor.

Namun, menerusi perkongsian terbaru, Khir Rahman memaklumkan berita pemergian arwah ayahnya pada jam 12.40 malam tadi. Berita tersebut dimuat naik beserta sekeping gambar ketika sambutan Syawal yang lalu bersama arwah ayahnya.

(Di atas adlh momento terakhir sy bersalam raya dengan arwah abah pada Shawal pertama 1440 baru2 ini)

ASSALAMUALAIKUM ??
“Abah dah takda”
Sy KHIR RAHMAN mahu memaklumkan secara rasmi ..bahawa tepat jam 12.40 pagi tadi, bertarikh 13hb Jun 2019, bersamaan dgn 9 Syawal ..ayahanda sy *DATO A RAHMAN HASSAN* telah kembali ke rahmahtullah.

Alhamdulillah.. berkat doa semua, arwah abah telah pergi dengan baik sekali ..semoga abah disekalikan bersama mereka yg beriman dan dikasihi Allah.

Jenazah akan dibawa pulang ke kediaman arwah di No 6, Lorong 2A, Taman Sri Ukay ..di solatkan di masjid yg akan ditetapkan nanti ..dan dikebumikan selepas Zohor di Tanah Perkuburan Taman Keramat .. inshaaAllah
Al Fatihah

Sempat bergambar bersama anak dan cucu

Terdahulu, penyanyi veteran berusia 73 tahun yang popular dengan lagu Tak Mengapa itu telah dikejarkan ke hospital pada 1 Jun lalu selepas mengadu sesak nafas.

Difahamkan, Presiden Persatuan Penyanyi, Pemuzik dan Penulis Lagu Tanah Air (PAPITA) itu mengalami kesukaran bernafas dan ditahan dalam bilik rawatan selama 12 jam dan dibenarkan pulang sehari sebelum menjelang Syawal.

Menerusi intagram Khir Rahman, beliau ada memuat naik gambar yang diambil ketika hari raya bersama arwah

Ucapan takziah diterima dari pelbagai pihak termasuklah selebriti.

Orang baik Allah sayang

Tabah terima dugaan

Al-Fatihah buat arwah, semoga ditempatkan bersama golongan yang beriman. Aamiin.


Fizz Fairuz Hairan Bila Isteri Kena Scan Muka Sebab Batuk. Tapi Ada Betulnya Kata Netizen Tu!

Suami mana yang tidak risau dengan keadaan isterinya bila asyik batuk, tentu akan di bawa berjumpa doktor untuk mendapatkan rawatan. Pun begitu, baru-baru ini pelakon versatil Datuk Fizz Fairuz merasa hairan berkenaan rawatan yang diterima isterinya di mana Datin Almy Nadia perlu menjalani pemeriksaan X-ray di muka untuk merawat penyakit batuk yang dialaminya.

Persoalan ini dikongsikan oleh Fizz Fairuz dalam satu hantaran video di Instagramnya.

“Masuk hospital, sebab batuk tapi kena scan (X-tray) muka, hahaha” tulisnya meluahkan rasa pelik.

Di dalam hantaran video tersebut juga warganet dapat melihat keadaan Almy Nadia yang sedang batuk apabila cuba menjawab persoalan yang diajukan oleh suaminya itu. Hal ini sekali gus mendapat perhatian pengikutnya yang rata-rata risau dengan keadaan Almy Nadia.

“Perlu kalau jumpa pakar ENT 😷😅 nanti akan ct scan lepas tu akan nampak punca lain pulak sinus or else,”terang salah seorang pengikutnya.

“Saya penah kena, batuk lebih sebulan.. G klinik, buat xray, g farmasi, klinik komuniti, no choice terpaksa g hospital terus.. Buat xray, doktor cakap ayooo kuman sudah banyak.. so kena admit wad 6 ari, buat test tu test Ini… Last dapat darah tinggi… 😂😂😂 Kekal sampai arini.. Moga dato dan isteri dikurniakan kesihatan yang baik dan dilindungi Allah SWT selalu 😍😍😍,” tulis yang lain pula.

“Saya batuk teruk hari tu doc scan belakang badan,”komen yang lain pula.

“Saya pernah kena batuk camni dato datin…rupanya simtom nak getd gastric , anxiety bagai…macam-macam ubat dah cuba…gi kk barulah ok,” cerita yang lain  pula.

Baca artikel menarik lain di sini:


“Wah Tentu Sedap Biskut Tu. Penuh Kasih Sayang.” Semangat Betul Anak-Anak Bantu Sari Yanti Buat Biskut Raya!

Menjelang hari raya, rata-rata ibu-ibu pasti sibuk membuat persiapan termasuklah menyediakan kuih muih dan juadah untuk sajian di pagi raya nanti.

Meskipun dihati terselit rasa sedih kerana tidak dapat pulang beraya di kampung bersama orang tua, namun kita semua kena sabar dan berdoa selalu supaya wabak Covid-19 cepat-cepat reda.

Begitu pun persiapan raya bersama keluarga pasti kena buat juga kan, apatah lagi ada anak-anak yang pastinya mahu meraikan biarpun tidak berpeluang untuk menyambutnya secara meriah seperti tahun-tahun sebelum ini.

Dalam instagram milik Sari Yanti, dia berkongsi gambar anak-anak membantunya membuat kuih raya. Nampak begitu bersemangat dan ceria masing-masing kerana berpeluang membuat biskut raya haisl air tangan sendiri.

Di dalam perkongsian berkenaan, kelihatan anak Sari Barr Al Aliy, Baasit Al Haq serta Dariya Inara tekun menghias biskut raya di atas meja di dapur.

Kerajinan anak-anak Sari di dapur mendapat pujian ramai. Ada yang turut berkongsi pengalaman yang sama membuat kuih raya bersama anak-anak.


“Taat Suami Macam Simple Je, Tapi Kita Para Isteri Tahu Bukan Mudah…”-Wanita Ni Kongsi Apa Yang Dipelajari Sebagai Isteri

Kematian yang dicemburui, perginya Siti Sarah menghidupkan hati ramai wanita bergelar isteri. Banyak kebaikan yang dilakukan olehnya, dan salah satu adalah berkenaan ketaatan kepada suami. Mudah-mudahan menyedarkan jiwa bagi yang sedang terleka menunaikan tanggungjawab sebagai seorang isteri yang perlu taat kepada suami.

Taat. Benar bukan mudah untuk dilakukan. Namun disitulah ‘gelanggang’ isteri mendapatkan pahala dan taat itu sebenarnya adalah jihad seorang isteri.

Bersamalah berusaha untuk perbaiki diri masing-masing untuk menjadi lebih baik. Selagi masih ada masa, ia tidak terlambat. Semoga apabila kita taat kepada suami, darjat kita diangkat di sisi Allah, InsyaAllah.

Ini sebagaimana perkongsian daripada Puan Adlil Rajiah, antara yang aktif menulis di media sosial berkongsi ilmu dan pandangan serta pengalaman peribadi dalam hal berkaitan kekeluargaan. Ini perkongsiannya semoga bermanfaat dan dapat dimanfaatkan untuk mendidik diri menjadi lebih baik sebagai seorang isteri.

Siapa je yang tak cemburu dengan allahyarhamah siti sarah kan?

Gugur dosa selepas melahirkan,
syahid dalam wabak,
pergi dalam keadaan suami redha,
didoakan jutaan penduduk bumi,
dan tak mustahil namanya disebut-disebut penghuni langit.

Subhanallah. Benar-benar kematian yang dicemburui.

Taat Suami
Dan antara kebaikan arwah yang banyak disebut-disebut adalah ketaatan beliau kepada suaminya. Macam simple je, tapi kita para isteri tahu—BUKAN MUDAH. Kan?

Tapi hakikatnya itu lah “gelanggang” kita. Itu lah jihad kita sebagai isteri sebenarnya.

Berangan nak jadi ketua bidadari kat syurga, tapi dengan suami bukan main gangster.

Ingat Kebaikan
Saya teringat ada satu malam, i had a fight with my husband. A typical husband-wife fight.
Cuma kali ni lebih intense. Bila keadaan kembali tenang, suami ajak sit down berdua untuk re-audit and re-align our relationship.

Ye lah kan. Dah 11 tahun kawen, banyak benda berubah. Cinta dah tak semekar dulu.
Eceh geli pulak cakap pasal cinta cinta ni hahah. But apparently, semua yang dirasakan best masa awal-awal kawen dulu, semakin hambar.

Sebelum sit down dan berbincang, we listed down semua benda yang kitorang tak puas hati with each other dan semua benda yang kitorang harap pasangan dapat improve lepas ni.

Aku ni dah la pantang dibagi assignment tulis-tulis ni. Tangan jadi machine gun terus.  Nak-nak pulak bila disuruh senaraikan kesalahan dan kekurangan suami. Mana cukup satu kertas hahah astaghfirullahalazim pompuan.

Settle senaraikan semuanya, tiba lah masa untuk duduk berbincang hati ke hati.

He sat beside me calmly and asked me to read everything I wrote. I read it point by point.
Page by page. He gave 100% attention and didn’t say a word.

Habis je aku baca semua, suami cakap— “Papa minta maaf. InsyaAllah papa akan cuba perbaiki semuanya.”

Dan dia diam semula.

“Cepat lah, giliran papa pulak untuk luahkan apa yang papa tak puas hati dengan mama selama ni. Apa yang papa nak mama perbaiki?” I urged him to read his list.

Dia senyum je. Sambil geleng, dia cakap-“Takde apa yang papa tak puas hati dengan mama. Semua ok je.”

Aku terus menyirap—”Tipu lah. Takkan takde apa-apa. Tak payah la nak ambik hati. Cakap je.”

He smiled and replied,”11 tahun papa hidup dengan mama. Of course papa tahu semua kekurangan dan keburukan mama. Of course papa boleh sebut satu-satu kalau papa nak. Tapi papa taknak.”

“Kenapa taknak?”

“Sebab papa masih ingat setiap kebaikan mama. Mama lahirkan anak kita, mama susukan dia, mama jaga dia dengan baik, mama uruskan rumah, mama utamakan keluarga, mama tolong papa cari rezeki. Kalaupun papa tahu 1000 keburukan mama, papa tak sanggup nak senaraikan. Sebab papa masih ingat semua kebaikan mama.”

Saya menangis, dan terus peluk suami.

Ada 5 perkara yang saya belajar:

1. As a wife, kita selalu fikir kita lah yang PALING banyak berkorban dalam perkahwinan. Mungkin betul. Tapi itu tak melayakkan kita untuk HANYA mengungkit kebaikan dan pengorbanan diri sendiri, dan melupakan kebaikan suami.

2. Makin lama kahwin, makin banyak lah kekurangan masing-masing terbongkar, dan makin banyak lah tak puas hati dalam perhubungan. Dan kita mula lupa, pasangan adalah cerminan kita. Aib dan keburukan kita yang terbuka di mata pasangan, sama je banyaknya.

3. Dikurniakan pasangan yang bukan sahaja sayangkan kita, malah sanggup tutup aib kita walaupun di hadapan mata kita sendiri—adalah nikmat Allah yang jarang sekali kita syukuri.

4. Kadang-kadang kita sibuk fikir salah pasangan dan tunggu pasangan minta maaf, sedangkan yang perlu minta maaf dan memaafkan adalah dengan diri kita sendiri.

5. Ada banyak benda yang we can never grow alone. Even our own growth needs someone to respond— someone yang nampak hodoh kita, tapi masih mahukan kita. Marriage is not just love, it’s also a friendship.

Jadi wahai bini-bini sekalian, udah-udah la tu mengungkit. Bukan boleh menang shopee coin pun. 😆

Cuba renungkan hadis Rasulullah ni—
“Jika aku boleh memerintahkan seseorang itu untuk sujud kepada seseorang yang lain, maka aku akan perintahkan seorang isteri untuk sujud pada suaminya.” [Riwayat al-Tirmizi (1159)]

Memang tak mudah. Tapi ingat—itu lah jihad kita. Itu lah jalan kita untuk capai syurga.

Semoga darjat kita diangkat di sisi Allah asbab ketaatan kita kepada suami. InsyaAllah.

Salam sayang,
Adlil Rajiah.

(Al-Fatihah buat Siti Sarah Binti Raissuddin)

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Rupanya Ada Khidmat Percuma Lori Datang Rumah Ambil Barang Lama Nak Buang, Wanita Ni Kongsi Guna Aplikasi, ‘Settle’ Masalah!

Asyik kemas rumah saja tetapi barang-barang makin banyak. Ruang pun jadi terhad, badan yang penat.

Selain solusi mengemas cara bijak dengan pelbagai cara yang praktikal sebagaimana yang dikongsi dimedia sosial, salah satu cara lebih praktikal adalah membuang barang yang tak diperlukan.

Tidak dinafikan barang yang disimpan dalam kotak dan barang-barang lama lain mempunyai sentimental value tapi kalau dah simpan dalam stor lebih lima tahun, sudah tentu ia menganggu ruang rumah.

Tetapi nak sewa tong sampah roro ini kos agak mahal, antara RM300, tak semua yang mampu berbuat demikian.

Dia berkongsi aplikasi iClean Selangor, namun perkhidmatan ini hanya untuk penduduk negeri Selangor.

Dalam pada itu, memuat naik beberapa keping gambar menunjukkan beberapa pekerja pembersihan mengambil barang-barangnya dihadapan rumah. Paling menarik, perkhidmatan itu tidak perlu dibayar, percuma saja!

Seterusnya ikuti perkongsian beliau.

iClean Selangor percuma dan hanya untuk penduduk Selangor sahaja.

Thank you iClean Selangor! Sebelum ni puas fikir mana nak buang barang2 rumah yg xpakai dan rosak. Mudah sangat guna Apps iClean Selangor.

Hari Sabtu buat aduan, Isnin dapat call untuk diorg dtg ambil. Pagi ini lori datang angkut semua. Alhamdulillah clear dah semua.

Yang paling best FOC!!! PERCUMA!! So penduduk Selangor sila gunakan perkhidmatan yg ada. Elakkan buang sampah di tempat yang tidak sesuai

Muat naik aplikasi iClean Selangor

Bagi yang bercadang nak mengemas rumah hujung minggu ni dan tak tahu nak buang barang-barang lama dan rosak di mana, boleh memuat turun aplikasi iClean ini di Google Playstore dan Apple Appstore.

Rujuk gambar rajah cara untuk daftar iClean Selangor.

Keluarga: Selamat mengemas rumah!

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


“Bau Syurga Saya, Apa Lagi Nak Ketip?” Potong Kuku Kaki Cara Nora Danish Manjakan Suami. Sweetnya, Patut Ramai Puji!

Setiap pasangan suami isteri punya cara tersendiri mencipta memori bersama. Begitu juga dalam menghargai dan memanjakan pasangan bagi membolehkan hubungan lebih erat.

Demikian juga dengan pasangan sama cantik sama padan Nora Danish dan suaminya Nedim Nazri. Tidak dinafikan, setiap kali memuat naik gambar atau video bersama, kasih sayang antara mereka berdua cukup ketara. Sang suami sangat memanjakan isterinya, ada saja cara dilakukan.

Namun baru-baru ini Nedim atau nama sebenarnya Mohamed Nedim Mohd Nazri ini berkongsi sekeping gambar isteri kesayangannya itu sedang mengetip kuku kakinya.

Ingat lah wahai Isteri ku , Duniya ku …
Kalau ada terbau apa2 , Itu lah syurga mu sayang ❤😁.

Demikian kapsyen yang dimuat naik Nedim sehingga mendapat reaksi ramai termasuklah isteri kesayangannya. Nora turut  memberi komen dalam status suami kesayangannya itu.

Betullah tu apa yang Nora cakap, syurga isteri di tapak kaki suami. Tidak hairanlah, ramai yang memuji tindakan pelakon berusia 39 tahun itu dan turut berkongsi pengalaman yang sama.

Bukankah Nabi mengalakkn kita berbuat begitu?malah Nabi juga mengalakkn para isteri utk merapikan misai dan janggut suami.


Risau Gastrik Menyerang Ketika Puasa? Semak 9 Makanan Penting Elak Dari Terjadi!

Masalah gastrik merupakan antara masalah sering dihadapi oleh setiap individu. Perut tidak selesa, terasa kembung dan asyik sendewa membuatkan kita tidak mampu melakukan apa-apa aktiviti dan hanya baring di bilik sahaja.

Gastrik juga sering menyerang ketika bulan puasa kerana pemilihan makanan yang salah dan tidak bersesuai. Jadi, jika anda ada masalah gastrik, cuba 9 jenis makanan ini supaya tidak diserang gastrik ketika bulan Ramadan. Jom tengok apa yang anda boleh dimakan, jangan salah makan tau…

9 MAKANAN PENTING ANDA BOLEH MAKAN UNTUK ELAK DISERANG GASTRIK

Berbaki 5 hari sahaja lagi nak berpuasa. Biasanya siapa yang ada gastrik mesti risau kan time puasa. Kak Ya pun ada gastrik yang agak teruk juga. Alhamdulillah bila Kak Ya amalkan cara pemakanan yang betul. Puasa akan jadi mudah. Jom kita tengok makanan apa yang kita boleh makan.

1. SAYURAN

Pilihan makanan rendah lemak dan gula, ia dapat mengurangkan asid perut dan bermanfaat untuk sistem pencernaan. Pilihan yang baik adalah termasuk:

– Kacang hijau

– Brokoli

– Aspragus

– Bunga kubis

– Sayuran Hijau

– Kentang

– Timun

Brokoli sangat baik untuk mereka yang mengalami gastritis. Ini kerana selain menjadi sumber serat yang baik, ia mengandungi sulforaphane tinggi – sebatian yang dapat membunuh bakteria H.pylori.

Jus buah tidak disyorkan kerana kadar gula tinggi dan asid tinggi tanpa serat. Namun, jus dan smoothie sayuran sangat digalakkan.

Jus labu, contohnya, sangat kaya dengan nutrien serta dapat mengurangkan keasidan gastrik dan membantu lapisan perut sembuh lebih cepat.

2. HALIA

Mempunyai sifat antiradang semula jadi dan adalah satu rawatan semula jadi masalah pedih ulu hati serta masalah gastrousus lain. Anda boleh tambahkan hirisan halia ke dalam masakan, smoothie atau minum teh halia ketika bersahur bagi meredakan simptom

3. OAT

Jika anda tidak gemarkan nasi untuk bersahur, jadikan oat sebagai pilihan. Makanan tinggi serat ini dikaitkan dengan risiko asid refluks yang lebih rendah. Pengambilan roti gandum juga 1 pilihan yang baik buat penghidap gastrik.

4. BUAH-BUAHAN BUKAN SITRUS

Apa yang dikatakan buah-buahan sitrus? Buah seperti lemon, limau atau kiwi tergolong dalam kelompok ini, jadi elakkan. Pilihlah buah-buahan seperti tembikai, pisang, epal atau buah pir yang kurang cenderung untuk mencetuskan simptom refluks berbanding buah-buahan berasid.

5. DAGING TANPA LEMAK & MAKANAN LAUT

Daging tanpa lemak seperti ayam, ayam belanda, ikan serta makanan laut lain adalah rendah lemak dan boleh mengurangkan simptom asid refluks.

Protein membantu memperbaiki kerosakan yang dilakukan gastritis pada lapisan perut. Penting untuk anda memilih protein tanpa lemak, kerana lemak daripada produk haiwan – kecuali ikan dengan omega-3, hanya akan memburukkan keadaan gastrik.

6. PUTIH TELUR

Putih telur adalah pilihan yang baik untuk mereka yang mengalami masalah gastrik. Sebaiknya, hindari kuning telur. Ini kerana ia adalah tinggi lemak dan boleh mencetuskan sindrom refluks dalam badan.

7. LEMAK SIHAT

Sumber bagi lemak sihat termasuklah avokado, walnut, biji rami (flaxseed), minyak zaitun, minyak bijan dan minyak bunga matahari.

Hadkan pengambilan lemak tepu dan lemak trans serta gantikannya dengan lepak tidak tepu yang lebih sihat. Makanan tinggi lemak sihat – asid omega-3, seperti salmon, sardin, biji chia dapat membantu mengurangkan keradangan pada lapisan perut.

Bahkan ia mempunyai kesan pencegahan terhadap gastritis berpunca oleh H.pylori serta gangguan gastrik lain. Makanan tinggi serat ini dikaitkan dengan risiko asid refluks yang lebih rendah. Pengambilan roti gandum juga 1 pilihan yang baik buat penghidap gastrik.

8. MAKANAN & MINUMAN PROBIOTIK

Jika anda penghidap gastrik, makanan probiotik seperti yogurt, kefir dan kimchi. Kefir ialah minuman yang dibuat daripada susu melalui proses fermentasi.

Cara pembuatannya adalah dengan memasukkan butiran kefir ke dalam susu kambing atau susu lembu. Probiotik adalah sejenis bakteria baik yang melawan bakteria H.pylori, di samping dapat memperbaiki sistem imun.

Makanan dan minuman probiotik juga membantu meningkatkan kemampuan usus menyerap nutrien yang diperlukan untuk proses pemulihan.

9. MAKANAN ANTIBAKTERIA & KAYA FLAVONOID

H.pylori adalah sejenis bakteria, maka untuk melawannya sudah tentu memerlukan sesuatu bersifat antibakteria. Flavonoid terkenal dengan sifat antibakteria dan boleh menghalang pertumbuhan pelbagai jenis bakteria termasuklah H.pylori.

Makanan seperti bawang putih, bawang, kranberi dan saderi merupakan sumber flavonoid yang baik. Manakala contoh makanan antibakteria adalah madu, halia dan kunyit.


“Ini Ujian, Saya Muhasabah Diri. Sarah Isteri Yang Baik.” Tak Lagi Sebumbung, Syamsul Yusof Tak Mahu Cerai!

Kemelut  rumah tangga pelakon dan pengarah terkenal Syamsul Yusof dan isterinya, Puteri Sarah Liyana  yang mencuri tumpuan apabila Sarah dikatakan ke pejabat agama pada 20 September lalu.

Mengakui bahtera perkahwinan yang dibina sejak enam tahun lalu berdepan masalah, Syamsul, 36, akhirnya mengaku sudah tidak tinggal sebumbung bersama isterinya.

“Isteri saya dah merajuk jadi saya tinggal sendiri. Fans dan followers kami semua dah tahu, kini saya sibukkan diri dengan kerja,” kata Syamsul  yang dikurniakan dua cahaya mata iaitu Syaikhul Islam, 3, dan Sumayyah, 1.

“Terus terang, saya tak mahu bercerai. Saya nak selamatkan rumah tangga dan saya percaya isteri saya pun begitu juga. Sekarang ini, saya dan Sarah masih lagi dalam proses cuba memperbaiki hubungan kami. Pada ketika ini, kami berdua perlukan masa.

“Lagipun, tak ada orang dalam dunia ini yang mahu bercerai. Termasuklah saya dan Sarah, tak mahu bercerai. Tapi, kami perlukan masa sebab kena fikirkan anak-anak juga.

“Siapa yang tak sayang keluarga. Saya sangat sayangkan keluarga saya, anak- anak dan sudah tentulah isteri saya. Ya, saya sayang mereka.

“Tapi ia tidaklah semudah itu. Ada banyak lagi faktor-faktor lain yang saya perlu fikirkan yang melibatkan hati dan perasaan,” kata Syamsul yang berharap peminat dan rakan-rakan mendoakan yang baik-baik buat mereka

Syamsul juga mengatakan walaupun memikul predikat pelaku seni, dia juga adalah manusia biasa yang mempunyai ujian hidup sendiri. Melalui fasa masalah dalam rumah tangga adalah ujian buatnya.

Meski demikian, anak penerbit, pengarah dan aktor tersohor Datuk Yusof Haslam ini tidak pernah mahu menuding jari dan menyalahkan sebelah pihak.

Dia percaya, apa yang berlaku, kekhilafan juga datang daripada pihaknya juga, bukan dari wanita yang dinikahinya pada 8 Mac 201 itu.

“Saya terima ujian saya. Isteri adalah ujian saya. Tapi apa-apa pun, saya taknak tuding jari pada isteri saya, saya anggap saya muhasabah diri, lihat balik diri saya, Sarah seorang isteri yang baik.

“Mungkin saya terlalu fokus dengan kerja. Banyak hal-hal dalam kain yang saya tak boleh nak cerita. Cukup saya kata, doakan yang terbaik,” ujar Syamsul lagi.

Biar sudah tidak tinggal sebumbung, Syamsul mengaku dia masih mempunyai kesempatan untuk bertemu anak anaknya iaitu  yang dibawa Sarah untuk tinggal bersama ibu bapanya.

“Tengoklah tiga empat hari sekali mak saya bawa anak jumpa saya,” katanya lagi.

Mengakui dirinya tidak sempurna, Syamsul meminta maaf apabila dia tidak boleh menjadi versi Syamsul Yusof yang peminat mahukan sama ada watak ustaz Adam ataupun Shark.

Malah, dia menghargai peminat yang memberikan nasihat dan peringatan. Mungkin ada kalanya dia tidak bersetuju dengan sesetengah pihak yang memberikan komen melanggar batas namun dia mendengar segala nasihat yang baik.

“Jadi saya fikir apa yang mahu saya cakap, semua saya sudah share. Jadi ini sajalah dari saya,” katanya lagi mengenai kemelut rumah tangga yang sedang dilaluinya.


Supaya Hubungan Suami Isteri Makin Sayang. Ciri Ini Yang Kena Elak Dalam Rumahtangga

Rumahtangga bukan tempat untuk menabur janji, bukan tempat untuk berlagak pandai dan bukan tempat untuk mengambil kesempatan. Ada perkara yang tidak boleh kita simpan supaya rumahtangga itu semakin kukuh dan penuh rasa cinta.

6 Perkara Kena Buang Dalam Rumahtang

Suami Isteri buanglah :

1 – Rasa Ego
————-
Akibat dari ego kepala kita susah mahu menunduk ke bawah, apa sahaja yang cuba di sampaikan oleh pasangan kita tolak bulat bulat. Hanya pandangan yang keluar dari mulut kita sahaja yang betul. Sehingga pasangan kita rasa cintanya di khianati dan terpaksa setia walaupun tiada rasa sayang lagi.

Hati yang di khianati makin lama akan makin menipis, mudah koyak bila terlalu nipis. Hati-hatilah tuan-tuan. Tak jatuh ego seorang lelaki kalau tunduk sujud bersama-sama isteri.

2 – Rasa Curiga
————-
Bila dah terlalu sayang dan terlalu bergantung harap perasaan curiga mudah datang tanpa di undang. Tak salah ada rasa curiga, yang jadi salah bila kita biar emosi menguasai akal kita sehingga buat tindakan yang boleh buat kita menyesal. Kuatkan kepercayaan suami isteri barulah kita tak mudah pedih mata bila terkena makcik bawang.

Dalam rumahtangga kena jaga perasaan pasangan dengan menjaga pergaulan kita supaya tak timbul rasa curiga. Laki dan perempuan kena ada batas dan had pergaulan, tak kira bujang atau tidak.

3 – Penipuan
————-
Sentiasa lah bercakap benar dengan pasangan, tak kira isu sekecil mana pun jangan ada rahsia dan penipuan antara suami isteri. Kerana penipuan ini boleh menjadi benih kepada hati yang tidak setia dan mudah di godam oleh orang ketiga.

Sepahit mana pun kebenaran itu jangan rahsia dan bohong, kerana percayalah bahawa ‘pahit kebenaran’ itu lebih manis daripada ‘manis penipuan’.

4 – Penting diri ( Selfish )
————-
Lepas berkahwin tiada lagi istilah kau aku, yang ada hanya kita. Rumah kita, keluarga kita, hidup kita, anak kita, semua untuk kita. Rumahtangga tak dapat di bina jika akad nikah sorang-sorang, rumahtangga juga tak dapat sampai ke syurga jika seorang sahaja yang berusaha.

Penting diri tak akan jadikan hidup kita mudah bahkan ia menyusahkan. Suami isteri kena banyak berkongsi, masalah, rezeki, kebaikan, kegembiraan dan kesedihan cuba kongsi dengan pasangan barulah masing-masing tidak mudah rasa kecil hati.

5 – Degil, tidak mahu bertolak ansur
————-
Dalam rumahtangga tiada istilah aku betul kau salah, rumahtangga sepatutnya jadi tempat untuk berlumba-lumba buat kebaikan. Sentiasa bertolak ansur walaupun kadang kala ia tak kena dengan prinsip dan selera kita tapi asalkan ia boleh beri kegembiraan pada pasangan tak salah kita mengalah.

Degil dan tak mahu bertolak ansur tak bawa kita ke mana pun, mulanya kita rasa puas sebab pendirian kita sentiasa menang tapi tanpa kita sedar pasangan berdendam dan menanti untuk hukum kita bila kita buat salah.

6 – Malas
————-
Jangan mengambil kesempatan atas kebaikan pasangan dan kita juga tak boleh beri peluang untuk pasangan mengambil kesempatan ke atas diri kita. Sama-sama berusaha mencari rezeki dengan cara masing-masing kerana dengan berusaha sahaja baru turun rezeki. Tidak untuk mereka yang malas.

Pada mulanya boleh lah rasa kasihan tapi lama kelamaan lihat pasangan malas dan tak berubah boleh datang rasa benci dan meluat. Menjadi punca keluarga bercerai berai dan lebih teruk lagi anak jadi mangsa.

Ramai yang terlepas pandang perkara ni sebab terlalu fokus untuk menjadi ‘Perfect’ sehingga terlupa kecacatan yang perlu di buang.

Mohd Fhais
Tiada manusia yang sempurna, tapi tak sekali pun jadikan ketidaksempurnaan diri sebagai alasan.

P/s : Jom dapatkan banyak lagi tips rumahtangga yang sihat dan mudah di telegram #CoretanFhais. Ini link nya -> t.me/CoretanFhais

#byrarakidsbaby

Sumber: Mohd Fhais


4 Waktu Efektif Menasihati Anak Yang Ibu Ayah Kena Praktis. InsyaAllah Menjadi!

Memberi nasihat adalah proses pengajaran yang berpanjangan dan tiada limitasi usia. Apabila bergelar ibu bapa, memberi nasihat adalah salah satu tugas rutin yang menjadi kewajipan utama pada anak-anak.

Setiap ibu bapa sudah tentu mahu membesar dan mendidik anak-anak menjadi insan yang baik dan berakhlak. Justeru menasihati mereka tanpa jemu salah satu pelajaran penting yang mesti diberi keutamaan.

Namun menasihati anak bukan boleh main redah bila-bila masa sahaja kerana jika tak kena waktu, ia ibarat mencurah di atas daun keladi sahaja. Anak nampak mendengar tapi satu apa pun sampai ke dalam hatinya.

Menurut perkongsian Noor Afidah Abu Bakar, Parent Connect Consultancy, maksud nasihat BUKAN tegur kesalahan atau marah dan ada waktu efektif untuk ibu bapa menasihati anak-anak.

“Mama tak marah! Mama cuma nasihat!”

Itulah skrip biasa yang sering kita dengar atau kita sendiri yang sebut dengan suara tinggi ketika mendepani kerenah anak.

Selalunya waktu anak pecahkan pinggan, anak sepahkan mainan, anak bangun lewat, anak melawan cakap, anak khusyuk bermain ‘game’, anak berkelahi, anak berlama-lama dalam bilik air, anak buang masa, anak malas, anak degil, anak protes dan sebagainya, itulah juga waktunya kita hendak memberi ‘tazkirah’ kepada anak.

Niat memberi nasihat itu akhirnya bertukar menjadi bebelan, menjadi ugutan, keluar ungkapan tidak enak, dan lebih parah lagi menjadi episod jawab menjawab dengan anak.

Nasihat akhirnya menjadi ungkapan kosong masuk telinga kanan keluar telinga kiri.
Buang masa dan buang tenaga.

Nasihat harus sampai ke hati terlebih dahulu, barulah otak akan mula berfungsi untuk memikirkan kesan dan akibat sesuatu perbuatan.

Anak tidak akan dapat menerima nasihat pada bila-bila masa. Ada waktunya keadaan fizikal, mental dan emosi anak tidak bersedia untuk menerima nasihat ataupun terlalu terbeban dengan perkara lain walaupun kita bersemangat memberi nasihat.
BILAKAH WAKTU YANG SESUAI MENASIHATI ANAK?

Dr. Muhammad Abdul Hafizh Suwaid dalam buku Prophetic Parenting mencadangkan 3 waktu yang paling efektif dan paling sesuai untuk menasihati anak.

Satu lagi adalah cadangan saya sendiri berdasarkan pengalaman dan pengetahuan.

4 waktunya adalah:

1. WAKTU MAKAN

Sekurang-kurangnya sekali sehari duduklah bersama-sama menikmati hidangan sekeluarga di meja makan.

Inilah masanya kita mendengar cerita anak-anak tentang hari yang dilalui mereka. Inilah waktunya mereka akan meminta dan memerlukan nasihat secara langsung atau secara tidak langsung.

Ketika kita mendengar dan bercerita, selitkanlah nasihat dan panduan sebagai pedoman untuk anak-anak.

Inilah juga masanya kita menerapkan adab dalam diri anak. Adab makan, adab mengambil makanan, adab menyuap makanan, adab berdoa, adab bersyukur dengan rezeki yang berada di depan mata, adab berbicara dan adab mendengar.

Waktu makan adalah waktu santai. Kata orang, kenyang perut senang hati. Apabila hati senang, nasihat dan panduan pun mudah sampai ke dasar hati.

Oleh sebab inilah adalah merugikan sekiranya waktu makan dijadikan waktu untuk anak melayan gajet atau sambil menonton televisyen.

Jika kita terlepas peluang untuk memberi nasihat pada waktu ini kerana gajet, mungkin kita juga akan terlepas peluang pada waktu lain. Jadikanlah waktu makan waktu yang berkualiti untuk keluarga.

2. WAKTU DALAM PERJALANAN

Kehidupan moden adalah kehidupan yang terkejar-kejar. Keluar rumah awal pagi, pulang ke rumah setelah tiada matahari. Beruntunglah mereka yang boleh bekerja masa fleksi.

Sebenarnya waktu yang singkat dan terkejar-kejar menghantar dan mengambil anak dari sekolah merupakan waktu yang efektif untuk menasihati anak. Nasihat tidak semestinya panjang lebar. Nasihat yang ringkas dan padat lebih mudah dihadam berbanding nasihat yang penuh berfalsafah.

Dalam perjalanan ke sekolah nasihatilah anak tentang adab dan akhlak bersama guru, bersama rakan-rakan dan juga terhadap orang sekeliling. Nasihat anak supaya gigih berusaha.

Sesuatu insiden atau kejadian di luar kenderaan juga boleh dijadikan modal untuk menasihati anak, supaya anak peka dan cakna dengan keadaan sekeliling.

Di samping bersantai mendengar lagu-lagu di radio, pilihlah juga saluran radio yang bermanfaat, yang boleh dijadikan modal perbincangan bagi menjana minda anak-anak.

Seperti bait lirik nasyid oleh kumpulan Raihan

“Berhibur tiada salahnya kerna hiburan itu indah
Hanya pabila salah memilihnya membuat kita jadi bersalah”
Ketika dalam perjalanan pulang dari sekolah pula, dengarlah cerita anak tentang sekolah, tentang guru, tentang rakan-rakan anak dan juga tentang tugasan sekolah agar kita faham dan terlibat dengan persekolahan anak. Apabila kita mendengar dan faham, anak akan lebih terbuka untuk bercerita dan kita juga lebih berpeluang untuk memberi nasihat.

Sebuah hadith yang diriwayatkan oleh Tirmidhi pernah menyebut bahawa Rasulullah SAW memberi nasihat kepada Ibnu Abbas yang berusia belasan tahun ketika itu secara santai ketika Ibn Abbas menunggang unta (kenderaan) di belakang Rasulullah SAW. Nasihat Baginda, “Jagalah agama Allah, nescaya Allah menjagamu”

3. WAKTU MAIN BERSAMA

Kita biasa mendengar, bermainlah dengan anak ketika berusia 0-7 tahun dan disiplinkanlah anak ketika berusia 7-14 tahun.

Kedua-dua fasa itu berkaitan. Bermain dengan anak ketika usia awal akan mempermudahkan kita untuk mendisiplinkan anak kemudiannya.

Bermain bersama-sama anak ketika mereka kecil, ketika membesar dan juga ketika remaja bukan hanya memberi manfaat kepada perkembangan fizikal anak, malah ia juga membentuk keperibadian positif anak.

Ibubapa yang terlibat adalah ibubapa yang peduli.
‘Involved parents are caring parents’.

Setiap permainan mempunyai peraturan dan strateginya. Setiap permainan mempunyai pemikiran dan emosinya. Inilah waktu yang terbaik untuk menasihati anak tentang asam garam kehidupan, tentang kawalan emosi, tentang interaksi sosial, dan tentang keperibadian dan tingkah laku.

Bermain ‘game’ bersama-sama dengan anak lebih bermanfaat berbanding membiarkan anak mengadap ‘game’ di skrin berseorangan. Apabila ‘bonding’ diwujudkan antara ibubapa dan anak ketika bermain bersama-sama, anak lebih terbuka untuk menerima sebarang nasihat mahupun teguran. Inilah yang memudahkan kita untuk mendisiplinkan anak.

4. WAKTU ANAK SAKIT

Menurut Dr. Abdul Hafizh Suwaid, sakit dapat melunakkan hati orang dewasa yang keras apatah lagi hati anak-anak yang masih lembut dan lebih mudah menerima.

Lumrahnya apabila sakit anak-anak menjadi lebih ‘clingy’ dan lebih inginkan belaian dan perhatian daripada ibubapa.

Inilah peluangnya untuk kita berlembut menasihati anak secara ringan tanpa membebankan.

Bagi menggembirakan hati anak, kita boleh merancang dengan anak untuk melakukan sesuatu aktiviti apabila anak sihat kelak dan pada masa yang sama boleh diselitkan kata-kata nasihat buat anak. Pilihlah nasihat yang mudah diterima dan sesuai dengan keadaan anak.

Usahlah diberikan nasihat yang tidak sihat di kala anak sakit seperti

“Itulah tak dengar cakap Mama, kan dah sakit. Kalau dengar cakap taklah jadi macam ni.”

Ataupun

“Inilah balasan sebab berdosa dengan ayah semalam.”

Anak yang sakit bertambah nazak jadinya dengan kata-kata yang menghukum dan tidak berasas sedemikian.

Dalam buku ‘Prophetic Parenting’ ada diceritakan kisah Rasulullah SAW yang berdakwah kepada pembantu Baginda yang berbangsa Yahudi ketika Baginda SAW menziarahinya yang sedang sakit.

Begitulah antara waktu-waktu efektif untuk menasihati seorang anak.

Setiap anak menerima nasihat pada waktu yang berbeza-beza mengikut keperluan, keupayaan dan kematangan masing-masing. Carilah waktu yang sesuai untuk memberi nasihat agar nasihat itu meresap ke jiwa anak dan tidak menjadi seumpama menyimbah air ke daun keladi.


‘Baca Surah Jin Dan Pakai Emas Jangan Simpan’. Antara 6 Peringatan Kalau Nak Hidup Rasa Tenang.

Bahagia dan ketenangan diri dalam kehidupan yang sering menjadi idaman semua orang. Namun kadang kala, kita culas dengan hal yang memboleh membangkitkan rasa hati tidak tenteram.

Selain beribadat kepada Allah dan meninggalkan larangannya ada 6 perkara yang kita rasa biasa-biasa tetapi jika tak buat ia akan membuatkan hidup kita tidak tenteram.Oleh itu, fahami 6 perkara ini supaya kita alert hal ini.

Bilik kosong

Ustaz kata, kalau ada bilik kosong, seperti bilik anak kita yang tinggal di asrama, selalulah solat sunat di dalamnya dan baca surah Jin ayat 10, atau tampalkan di dinding bilik, itu perjanjian jin dengan Rasulullah.

Emas

Makhluk halus ini juga suka kepada emas, sebab itu jangan simpan emas kata ustaz, tetapi seeloknya dipakai. Emas sebenarnya menyokong tenaga terutama bagi wanita ketika uzur dan ia mampu merawat sistem badan.

Wuduk

Wuduk juga merawat sistem badan. Darah kita tidak sampai hujung anggota seperti jari, sebab itu kadang-kadang berasa kebas. Bila kita basuh tangan dengan menyelati celah-celah jari, darah dapat dialirkan hingga ke hujung jari tersebut.

Sebelum keluar rumah

Sebelum keluar rumah, ustaz bagi tips baca Basmallah 7 kali, al-Fatihah dan Ayat Kursi. Jika bacaan tersangkut-sangkut, jangan keluar rumah lagi. Bila balik, bagi salam dengan betul dan salin kesemua pakaian yang dipakai, jangan diulang pakai sebelum dibasuh. Ustaz juga kata, sebaiknya sediakan pakaian khas untuk solat.

Al-Quran

Bila kita ada masalah, ustaz kata ambil Quran dan doa minta petunjuk dari Allah, lalu bukalah al-Quran. InsyaaAllah Dia akan tunjuk penyelesaian kepada masalah tersebut.

Ustaz ada sebut di awal rancangan tentang doa Rihul Ahmar sebagai pelindung dari pelbagai penyakit berat.

Kesimpulannya, ustaz kata baca surah al-Baqarah sekurang-kurangnya sebulan sekali. Boleh diswastakan kepada pelajar-pelajar tahfiz tetapi sebaiknya dibaca sendiri, kalau tak reti, pi la belajaq, kata ustaz.


Jalani Kuarantin Di Rumah, 3 Benda Ni Kena Ada Untuk Pantau Tahap Kesihatan Anda Sekeluarga!

Jika ada antara ahli keluarga disahkan positif COVID-19 dan tidak berisiko tinggi, terkini KKM menyarankan tidak perlu datang ke Pusat Penilaian Covid-19 (CAC) tetapi anda wajib melakukan pemantauan kendiri dan kuarantin di rumah. Ini bermaksud anda perlu pantau tahap kesihatan dari masa ke semasa agar tidak menjadi serius.

Namun cara bagaimana untuk anda dapat pantau dengan tepat tahap kesihatan anda?

Menjawab persoalan ini, Dr. Izzar Anwari berkongsi alatan ringkas yang penting dan wajib ada bagi membantu anda memantau keadaan kesihatan bila kuarantin di rumah.

Menurutnya lagi, bukan sahaja sesiapa yang telah disahkan positif Covid-19 malah jika tidak positif pun ada baiknya diadakan  tiga alatan tersebut untuk kegunaan seisi keluarga.

AKU POSITIF COVID KENAPA SURUH DUDUK RUMAH JE!

Ramai dah positif COVID-19 sekarang. Dulu kita dengar orang-orang jauh je. Sekarang orang-orang rapat dalam famili dan kenalan pun dah kena.

Jika anda positif COVID-19 & TAK BERGEJALA & TIDAK BERISIKO TINGGI, anda tak perlu ke CAC untuk membuat penilaian kesihatan dan menjalani kuarantin di rumah je. Syukur tak serius.

TAPI, ini tak bermakna keadaan anda tidak akan bertambah serius.Tambah-tambah dengan delta variant ni kan. Selain memantau gejala di rumah, ada perkara lain yang SANGAT PENTING untuk dipantau iaitu oksigen dalam darah (spo2), kadar denyutan nadi (pulse rate), tekanan darah, dan suhu badan.

4 perkara ni anda boleh ukur sendiri di rumah kalau ada alat dia.

Sebab tu bagi saya, anda WAJIB mendapatkan:

Beli Sekarang

Tak kisahla anda positif ke tak, beli sekarang 3 benda ni. Belikan untuk mak ayah sekali. Dengan adanya 3 benda ni, anda dan petugas kesihatan boleh mengetahui status kesihatan anda dengan lebih tepat.

Baru tindakan AWAL & SEGERA boleh dilakukan sebelum terlambat. Ada kes yang taktau pun dia positif pastu masuk hospital dah CAT4/5, ada yang kuarantin di rumah mula-mula CAT1 pastu tiba2 CAT3/4 dah bila dia ke hospital. Delta varian ni ganas ye. Jangan main-main. Kalau ada 3 alat ni insyaAllah boleh pantau betul-betul dan ambil tindakan segera.

Jadi, beli 3 benda ni SEKARANG kalau takde kat rumah. Beli untuk mak ayah sekali. Kalau apa-apa terjadi, ingatlah bahawa ‘I’VE TOLD U SO’

Apa-apa pun. Sila vaksinasi dan jaga SOP. Stay safe semua.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Ini Sebabnya Kemas Rumah Nampak Tak Berapa Bersih. Ibu-Ibu Kena Cuba 4 Cara Ini!.

Kesibukan dengan urusan kerja kadang kala menyebabkan ibu-ibu tidak punya waktu untuk fokus kepada kebersihan rumah. Adakalanya kita hanya menunggu hujung minggu untuk berbuat demikian baik  membersih, mencantik dan mewangikan rumah daripada sebarang habuk dan kotoran.

Waktu inilah sahaja yang ada, itupun jika tiada sebarang temu janji atau majlis yang perlu dihadiri. Namun dalam kesibukan itu ada petua mudah untuk anda praktikkan bagi memastikan rumah terjaga cantik malah sentiasa wangi.

Begitu pun, jika anda sudah mempunyai anak remaja, tidak salah andai sesekali meminta mereka membantu mengemas rumah atau sekadar menyapu  habuk atau sampah. Begitu juga dengan suami, kenalah ringan tulang membantu anda bukan!

Sebelum itu, jom semak 4 langkah mudah ini untuk memastikan kediaman anda dalam keadaan kemas dan cantik.

1.Habuk Tak Melekat Pada Perabot

Pening perabot dan rumah cepat berhabuk walaupun dilap berkali-kai. Ini petuanya.

Bahan-Bahan:

1 penutup pelembut fabrik

10 cawan air

Caranya mudah sahaja. Bancuh kedua bahan ini hingga sebati kemudian lapkan pada semua perabot kesayangan anda. Cara ini buat perabot tidak mudah lekat habuk malah rumah juga berbau lebih harum.

Lantai melekit memang buat rasa tak selesa lebih-lebih lagi apabila selepas proses memasak selesai. Jangan buang masa sebaliknya cuba cara ini sekarang.

Bahan-Bahan:

1 penutup pencuci lantai

Cuka

Air panas

Mulakan dengan menyapu sampah terlebih dahulu hingga sampah dan habuk dibersihkan. Satukan kesemua bahan di atas dan mulakan mengemop pada lantai. Hasilnya lantai lebih licin dan berkilat seperti baru menukar jubin. Kena cuba!

Selain menggunakan penyegar udara bagi membolehkan udara keluar masuk, cubalah gunakan petua ini untuk pastikan rumah anda lebih wangi dan selesa berada di dalamnya.

Bahan-Bahan:

1 penutup pelembut fabrik

Cuka

Senang sahaja iaitu dengan mencampurkan kedua bahan ini dan semburkan pada seluruh rumah anda. Gabungan dua bahan ini memberi bau dan memperbaiki udara yang lebih bersih. Pastikan langsir dan kesemua perabot berfabrik disembur dengan padu. Baunya tahan lebih lama. Paling penting wangi

Bahan-Bahan:

1 sudu kecil teh soda bikarbonat

1 sudu teh cuka

1 cawan air

Satukan kesemua bahan ini dan masukkan ke dalam penyembur. Semburkan ke seluruh bilik air setiap hari. Hasilnya bilik air rasa lebih segar dan harum.


Anak Kurang Skor Subjek Matematik. Cikgu Ni Bagi Tip, Apa Ibu Ayah Kena Buat Untuk Bantu Anak.

Berdepan dengan masalah anak lemah dalam subjek Matematik, sering membuatkan ibu dan ayah berasa  bimbang. Oleh itu, apa kata kita bantu anak-anak kita dengan menggunakan teknik dan tip yang diajar oleh Cikgu Shaza ini. Diharapkan dengan cara ini anak-anak dapat menguasai subjek matematik dengan baik dan sekali gus dapat melonjakkan pencapaiannya di masa akan datang.

Jom semak perkongsian bermanfaat ini.

TIPS MENGAJAR MATEMATIK TAHUN 1-6 (terutama anak anak yang lemah)

Di sini saya kongsikan tips tips ringkas yang saya gunakan selama saya mengajar kelas matematik kepada anak didik tuisyen saya dahulu. Saya nampak perbezaan,dari gagal,upsrnya boleh dapat A dan B. Mungkin ramai dah buat,tapi mungkin ada yang masih tak guna cara ini.

Cara saya bukanlah cara mudah,bukanlah menjanjikan formula formula menarik seperti teknik menambah,atau menolak atau mendarab dengan mudah.

Banyak kelas atau kursus yang menawarkan teknik teknik mudah menjawab soalan.

Tapi pada saya, setiap anak keperluannya berbeza. Apa yang dia tidak faham juga berbeza. Jadi ini langkah langkah saya. Saya namakan teknik saya ini “DRILLING WITH COACHING”

1. BELIKAN BANYAK BUKU LATIHAN MATEMATIK (SET KERTAS 1 & 2)

Jangan kedekut duit untuk laburkan membeli buku latihan. Sekurang kurangnya sebagai permulaan belilah 3 buah buku berlainan.

2. MINTA ANAK BUAT SATU SET KERTAS PEPERIKSAAN ATAU SET YANG ADA SEMUA TOPIK.

Minta anak jawab soalan macam mereka sedang duduki peperiksaan. Ikut masa dan pastikan tiada rujukan. Kemudian semak dan bagi markah. (ini bertujuan untuk menilai secara kasar mana yang dia lemah)

3. BUAT SATU REKOD UNTUK SETIAP LATIHAN YANG DIBUAT

Sediakan satu buku rekod, ada tarikh, jenis latihan yang dibuat, markah dan komen.

4. KENAL PASTI SOALAN MANA ANAK SALAH

Bila dah tengok soalan mana anak salah, tunjuk soalan tersebut kepadanya semula. Tanya dia samada dia tak tahu jawab atau dia cuma cuai. Kalau cuai, take note yang dia cuai, kalau tak tahu take note yang dia tak tahu.

5. SEKARANG KENAL PASTI ANAK LEMAH TAJUK APA DAN SOALAN APA

Ini penting untuk kita kenal pasti titik punca anak lemah matematik dan kenapa dia jadi tak suka matematik. Ada anak anak dah darjah 4, rupanya dia masih tak pandai membuat operasi darab dan bahagi, malah tambah dan tolak.

Jadi soalan lain pun mereka tak dapat jawab. Kadang kadang kita tak perasan anak anak tersebut tak mahir yang asas lagi.

(Boleh join Kelas Fasih Matematik di centre saya di Semenyih dan Setapak, memang kami latih untuk jadi fasih buat matematik dari asas).

6. SEKARANG, MULA BUAT LATIHAN IKUT TOPIK

Kalau nak segera atau intensif, bagi topik yang dia lemah dulu. Tapi kalau nak lagi berkesan, mula dari topik permulaan tahun itu.

Contoh, bab 1. Bagi dia buat kertas 1 dengan masa yang ditetapkan. Bila dah siap,tanda dan bagi markah.

Untuk setiap soalan yang salah, ajar dia teknik yang betul. Untuk setiap soalan yang salah itu juga, bina soalan yang sama tapi nombor berlainan,ulang sampai dia faham dan tahu cara buat.

Kalau ada buku latihan lain, ambil soalan soalan sama jenis dari buku lain. Part ini mak ayah kena rajin. Biar mereka jawab soalan yang sama dengan teknik kita ajar tadi sampai dia berjaya.

Sebab bila dia dapat buat,dia akan konfiden. Part ini perlukan kesabaran. Kali pertama mungkin anak tak dapat buat,tapi cuba buat sampai 10 soalan yang sama,berlainan nombor,insyaallah dia boleh dah lepas tu.

7.ULANG DENGAN SET KERTAS 2

Bagi anak jawab dengan masa yang ditetapkan juga. Semak dan bagi markah. Setiap soalan yang salah,ajar cara yang betul.

Ulang teknik di atas,iaitu buat soalan yang sama,berlainan nombor sehingga dia mahir.

Untuk kertas 2 agak mencabar sebab soalan dalam penyelesaian masalah. Saya perasan anak anak yang lemah kebanyakannya tak tahu operasi apa nak buat.

Teknik yang berkesan adalah ajar mereka gariskan kata kunci yang menentukan operasi apa perlu dibuat.

Juga ajar mereka transfer maklumat penting ke kertas conteng dan ajar mereka lukis apa yang mereka baca dari soalan tersebut. Cara melukis ini sangat berkesan bagi mereka faham. Perlu diulang soalan yang sama jenis banyak kali supaya mereka mahir.

8.ULANG UNTUK SETIAP TOPIK

Ulang semua teknik di atas untuk setiap topik.

9. SELEPAS BEBERAPA TOPIK, BAGI MEREKA JAWAB SET PEPERIKSAAN GABUNGAN TOPIK-TOPIK TERSEBUT.

Dari situ kita akan jumpa beberapa soalan lagi yang mereka tak betul2 mahir walaupun dalam latihan sebelum ini kita rasa mereka sudah mahir. Jadi, latih mereka lagi dengan soalan-soalan yang sama.

10. JANGAN MARAH-MARAH ATAU PERLI ANAK

Janganlah kita merendah rendahkan mereka jika perkara mudah pun mereka tak tahu. Kita suatu masa dulu pun sama, tak tahu.

Bukan sebab bodoh, tapi sebab tak faham atau tak tahu cara sebenar nak jawab soalan tersebut. Mereka akan kurang keyakinan jika selalu dimarah dan diherdik.

Beri pujian setiap kali dia berjaya buat soalan yang dia lemah sebelum ini.

11. ULANG,ULANG DAN ULANG

Ini part paling penting. Matematik ini perlukan latihan yang banyak. Bila anak dah mahir jawab soalan insyaallah dia akan jadi minat bila dah skor nanti

Teknik teknik saya kongsikan di atas sesuai untuk personal coaching.

Teknik ini,mak ayah yang kena rajin dan kena pandai jawab soalan matematik juga. Dan perlukan kesabaran yang tinggi.

Setiap kali nak buat teknik ini,peruntukkan masa duduk sebelah dia. Bukan bagi dia buat seorang diri. Kalau tak,macam mana nak ajar.

Dan buat step by step tau. Saya tahu ramai parents jenis belikan je banyak buku latihan,suruh anak buat,tapi anak buat sorang sorang,sendiri.

Takde coaching. Macam mana dia nak maju?

Selamat mencuba

Yang ikhlas
Teacher Shaza
Founder Genius Library Learning House
Pengasas kelas Fasih Matematik
Speaker motivasi matematik A-Math-Zing


“Seawal 6 bulan Sebelum Dah War-warkan…”-213 Ahli Keluarga Ahmad Zainab Abdul Majid, Berkumpul Meriah!

Sebut sahaja mengenai penganjuran Hari Keluarga, tentu sudah ada yang dapat membayangkan kemeriahan dan keseronokkan kerana dapat berkumpul bersama  keluarga dengan melakukan pelbagai aktiviti menarik.

Pun begitu, ianya juga bukanlah kerja mudah. Lebih-lebih lagi untuk  menghimpunkan pelbagai generasi yang membabitkan keluarga besar dengan jumlah keseluruhan ahli seramai 255 orang!

Berkongsi detik manis pada perjumpaan Hari Keluarga AZAM baru-baru ini, Puan Rafidah Arif yang juga merupakan generasi ke dua keluarga besar ini telah berkongsi kisahnya bersama KELUARGA.

Dafahamkan Rafidah atau lebih mesra disapa Fidah juga merupakan salah seorang AJK dalam Persatuan Kebajikan AZAM.

“AZAM singkatan dari Ahmad Zainab Abdul Majid. Haji Ahmad dan Hajah Zainab ialah tunjang utama tercetusnya persatuan keluarga ini. Sebelum 2022, AZAM adalah kumpulan tidak rasmi diwujudkan oleh muafakat adik beradik seramai 11 orang (total 12 tapi kakak sulong telah meninggal tanpa waris).

“Hari keluarga AZAM pada awalnya adalah acara tahunan untuk menjalinkan hubugan dan kemesraan antara ahli keluarga. Setiap adik beradik akan mengambil giliran menjadi tuan rumah acara hari keluarga tahunan ini.

“Tahun 2001 adalah acara pertama hari keluarga ini diadakan. 2023 adalah hari keluarga ke-16 untuk AZAM. Tergendala 4 tahun akibat wabak covid, 2019 kami adakan di Shah Alam,” ceritanya panjang lebar.

Di bawah ini susunan hari keluarga yang telah diadakan:

“Jadi untuk tahun ini kami berkumpul di  Gold Coast Morib, Sepang pada 3 & 4 Jun 2023 yang lalu dan berjaya  menyatukan empat generasi, iaitu seramai 213 ahli keluaga yang hadir  daripada 255 jumlah keseluruhannya.

“Hari keluarga kali ini dianjurkan oleh 4 ahli keluarga induk, keluarga 4 generasi pertama AZAM iaitu Zaiton, Adnan, Zainon dan Asri Ahmad. AJK hari keluarga 2023 terdiri daripada generasi kedua empat keluarga ini. Mereka melakukan semuanya dari recci Kawasan hinggalah menjayakan hari keluarga,” ujarnya dan memaklumkan bahawa seawal 6 bulan sebelum setiap ahli keluarga telah diwar-warkan tentang hari keluarga ini.

Baca artikel menarik lain di sini:

Macam-macam Aktiviti, Gamatkan Suasana

Berkongsi mengenai aktiviti sepanjang 2 hari 1 malam di Gold Coast Morib, nyata ianya sarat dengan pelbagai aktiviti yang menyeronokkan. Bukan sahaja untuk aktiviti anak-anak bahkan acara untuk orang dewasa juga tidak kurang menariknya. Ini sekali gus menjadi antara kenangan terindah untuk dikenang oleh setiap generasi.

Gambar sekitar Hari Keluarga AZAM

“Kami ada sebidang tanah yang telah dibina surau dan diwakafkan surau itu kepada Majlis Agama Islam Johor. Surau terletak di Kg.Majid, Kluang, Johor. Surau telah dan sedang digunakan oleh orang awam terutamanya pekerja Econsave yang terletak betul-betul bersebelahan surau. Kini kami dalam fasa membina rumah kediaman untuk anak-anak tahfiz yang mengimarahkan surau tersebut. Buat masa ini pelajar-pelajar tahfiz itu menyewa berdekatan surau, kami berharap dengan adanya kediaman bersebelahan surau memudahkan lagi proses menuntut ilmu anak-anak itu,” kongsinya lagi di akhir perbualan.


Rupanya Ini Cara Mudah Tanam Terung Berbuah Lebat.

Rupanya begini cara tanam terung yang mudah. Asyik beli je, apa kata tanam sendiri. Jimat dan boleh dapat makan terung yang ‘fresh’ setiap hari.

Ikuti perkongsian saudara Azuan Abdullah cara tanam terung.

Ini pokok terung yang kami tanam. Ada sepokok pun dah tak habis makan. Sayangnya yang ni serkah awal sebab buah lebat sangat. Tak sempat nak upgrade sokongan.

Kami tanam dalam petak tanaman. Petak tanaman tu upah member yang buat. Guna batu bata. Lebarnya 3 kaki, tinggi 8 inci dan panjang 12 kaki.

Guna tanah campuran sebagai media tanaman. Cara penyediaan tanah campuran follow Rukun TOL.

Pembajaan pula guna kombinasi baja kimia dan baja organik.

Baja semburan guna foliar organik seperti mol ikan, mol subur, mol buah, pati baja kulit telur dan pati baja tulang.

Kawalan perosak pulak guna racun organic buatan sendiri. Taip je ‘Instant Control” kat fb, akan keluar cara detail yang pernah AA kongsi.

Baik.

Ini panduan ringkas supaya buah terung yang kita tanam nanti berbuah lebat.

1. Tujuh hari sebelum tanam, isi tanah campuran ke dalam petak tanaman dan tayar. Nisbahya 1 bahagian tanah bukit + 1 bahagian kompos tinja ayam + 1 bahagian pasir.

2. Tiga hari sebelum tanam, siram dengan larutan mol ikan + mol subur. Mol subur yang biasa AA guna adalah mol batang pisang.

Siram hingga permukaan tanah basah lencun. Kadar pencairan untuk 1 liter air adalah 2 ml mol ikan dan 2 ml mol batang pisang.

3. Satu hari sebelum tanam, gali lubang yang dalamnya lebih kurang 4-6 inci. Letakkan 5 gram baja sebatian NPK 15:15:15 ke dalam lubang tersebut. Kambus sedikit lubang tersebut.

4. Tanam anak benih usia 30-35 hari lepas semai. Pilih anak benih yang sihat dan bebas penyakit. Eloknya tanam waktu petang untuk elakkan anak benih stress.

5. Lepas tanam, siram air secukupnya. Lepas tu spray dengan racun organic buatan sendiri. Saya biasa guna instant control. Cara buat boleh search di fb saya ya.

6. Siraman air kosong dibuat 1-3 hari sekali bergantung kepada kelembapan media. Eloknya siram pada waktu pagi. Cuba elakkan siram pada waktu petang sebab ia boleh gangu proses kimia pokok.

7. Siraman dengan mol ikan + mol batang pisang (subur) dibuat seminggu sekali. Kadar pencairan untuk 1 kiter air adalah 2 ml mol ikan dan 2 ml mol batang pisang.

8. Semburan racun organic “Instant Control” ini dibuat secara berkala 2 kali seminggu. Eloknya sembur pada waktu petang.

9. Pembajaan pertama dibuat pada minggu kedua. Buat alur disekiling pokok. Tabur 10 gram baja sebataian NPK 15:15:15 ke dalam alur tersebut. Tutup alur semula. Siram secukupnya.

10. Semburan foliar organic untuk percepatkan pertumbuhan dibuat pada minggu pertama. Guna kombinasi mol ikan + mol batang pisang + pati baja tulang.

11. AA buang semua tunas sisi pada minggu ketiga. Tak nak buang pun tak apa. Cuma jangan simpan terlalu banyak. Memadai simpan 3-4 stem je untuk mudah pengurusan.

12. Pembajaan kedua dibuat pada minggu keempat. Buat alur disekiling pokok. Tabur 10-20 gram baja sebataian NPK 12:12:17 ke dalam alur tersebut. Tutup alur semula. Siram secukupnya. Ulang proses ini 2 minggu sekali.

Sahabat,

Ini salah satu cara yang kami amalkan dan ianya menjadi dengan sangat baik.

Biasanya pokok terung akan start berbunga 3-4 minggu selepas tanam. Ianya boleh dituai sekitar 3-4 minggu selaps berbunga.

Pokok terung ni boleh hidup lama kalau betul cara jaganya. 3-4 bulan tu biasa. Di rumah AA, ada yang cecah 6-7 bulan.

Boleh dapat berbelas-belas kilogram untuk 1 pokok. Memang tak habis makan. Siap boleh bagi kat sanak saudara lagi.

Semoga bermanfaat sahabat!


“Mungkin Ini Lambaian Terakhir”, Ustazah Asma’ Harun Ajak Sekaranglah Saat Lakukan Perkara Membahagiakan Orang Terdekat!

Hidup ini sebenarnya terlalu singkat untuk kita bazirkan dengan kelalaian diri sendiri hingga tanpa sedar kita kurang menghargai orang yang ada dekat dengan diri kita. Lumrahnya, bila ada di depan mata, kita buat tidak peduli, tetapi apabila sudah kehilangan, barulah tercari-cari.

Sehubungan dengan itu, Ustazah Asma’ Harun melalui postingnya di Facebook ada mengajak kita semua untuk lebih menghargai orang tersayang apatah lagi ketika dilanda wabak Covid-19.

Ini perkongsiannya dan semoga memberi 1001 makna dalam kehidupan kita semua.

LAMBAIAN TERAKHIR

Kadang-kala dalam hidup ini, tanpa disedari, kita kurang menghargai orang yang ada di sekeliling kita. Lumrahnya, bila ada di depan mata, kita buat tidak peduli, tetapi apabila sudah kehilangan, barulah tercari-cari.

Siapa sangka kedatangan wabak COVID-19 benar-benar telah mengubah banyak sisi kehidupan. Segalanya seolah berlaku terlalu pantas. Semakin hari, semakin ramai yang dijangkiti, malahan menemui ajal mereka dalam ujian wabak ini. Allahuakbar.

Tidak terjangkau dek akal fikiran bahawa mereka yang dahulunya ada disisi memberikan sokongan, kini tiada lagi. Mereka yang kita sangka akan sentiasa menemani, rupanya sudah pergi.

Tiada lagi nasihat dan kata penguat yang meniti di bibir, senyuman manis yang menghiasi wajah untuk perjalanan kehidupan, yang tinggal hanyalah sebuah kenangan sebagai bekalan apabila kerinduan.

Allah Ya Qahhar, Allah Yang Maha Perkasa. Apabila Allah berkehendak untuk menetapkan sesuatu, maka hanya cukup Dia melafazkan kalimah-Nya yang agung sepertimana firman Allah SWT:

إِنَّمَا أَمْرُهُ إِذَا أَرَادَ شَيْئًا أَن يَقُولَ لَهُ كُن فَيَكُونُ
Maksudnya: “Sesungguhnya keadaan kekuasaan-Nya apabila Dia menghendaki sesuatu hanyalah berkata kepadanya: “Jadilah!” maka terjadilah ia.”
[Surah Yasin: 82]

Subhanallah, betapa agungnya kekuasaan Allah SWT sehingga jika Dia menghendaki sesuatu, ketika itu juga ia boleh terjadi. Sememangnya COVID-19 telah mengajar kita 1001 erti.

Ia membuatkan kita lebih menghargai mereka yang ada di sisi. Kemungkinan lambaian yang diberikan hari ini merupakan lambaian terakhir daripada insan yang amat disayangi.
Jika sebelum ini, kita merasakan ada hari esok untuk bertemu lagi, tetapi kini belum tentu kerana situasi yang tidak sama lagi. Kita tidak tahu siapa di antara kita yang akan dijemput Ilahi terlebih dahulu kerana kematian itu pasti dan tidak akan diketahui bila masanya tiba.

Firman Allah SWT:

كُلُّ نَفْسٍ ذَائِقَةُ الْمَوْتِ ۗ وَنَبْلُوكُم بِالشَّرِّ وَالْخَيْرِ فِتْنَةً ۖ وَإِلَيْنَا تُرْجَعُونَ ﴿٣٥﴾
Maksudnya: “Setiap yang hidup akan merasai mati, dan Kami menguji kamu dengan kesusahan dan kesenangan sebagai cubaan; dan kepada Kamilah kamu akan kembali.”
[Surah al-Anbiya’: 35]

Firman Allah SWT:
إِنَّ اللَّهَ عِندَهُ عِلْمُ السَّاعَةِ وَيُنَزِّلُ الْغَيْثَ وَيَعْلَمُ مَا فِي الْأَرْحَامِ ۖ وَمَا تَدْرِي نَفْسٌ مَّاذَا تَكْسِبُ غَدًا ۖ وَمَا تَدْرِي نَفْسٌ بِأَيِّ أَرْضٍ تَمُوتُ ۚ إِنَّ اللَّهَ عَلِيمٌ خَبِيرٌ ﴿٣٤﴾
Maksudnya: “Sesungguhnya hanya di sisi Allah ilmu tentang hari Kiamat; dan Dia yang menurunkan hujan, dan mengetahui apa yang ada dalam rahim. Dan tidak ada seorang pun yang dapat mengetahui (dengan pasti) apa yang akan dikerjakannya besok. Dan tidak ada seorang pun yang dapat mengetahui di bumi mana dia akan mati. Sungguh, Allah Maha Mengetahui, Maha Mengenal.”
[Surah Luqman: 34]

Sahabat, ketahuilah bahawa Allah SWT telah menetapkan kematian setiap hambanya. Tidak akan ada yang terkecuali daripada merasai mati. Ia tetap akan datang dan tidak akan terlewat walaupun sedikit.

Firman Allah SWT:
وَلِكُلِّ أُمَّةٍ أَجَلٌ ۖ فَإِذَا جَاءَ أَجَلُهُمْ لَا يَسْتَأْخِرُونَ سَاعَةً ۖ وَلَا يَسْتَقْدِمُونَ
Maksudnya: “Dan bagi tiap-tiap umat ada tempoh (yang telah ditetapkan). Maka apabila datang tempohnya, tidak dapat mereka kemudiankan dan tidak pula dapat mereka dahulukan walau sesaat pun.”
[Surah al-A’raf: 34]

Tetapkan dalam hati, jika sebelum ini kita kurang menghargai mereka yang berada di sekeliling. Sekaranglah saatnya untuk lakukan perkara yang lebih membahagiakan mereka.

DUHAI IBU AYAH,
Jadikanlah tempoh ‘lockdown’ ini sebagai peluang untuk kembali menyemak solat dan bacaan al-Quran anak-anak jika sebelum ini tiada kesempatan. Hidupkanlah kasih-sayang dengan saling membantu, meringankan kerja-kerja rumah dan mendengar cerita anak-anak.

DUHAI ANAK,
Hargai dan luangkanlah masa sebanyak mungkin ketika ini bersama dengan ibu ayah dan adik beradik. Ambil peluang untuk mendengar nasihat berharga daripada mereka. Usah terlalu leka dengan hiburan dan media sosial yang membuatkan kita lupa.

BUAT YANG BERJAUHAN DENGAN PASANGAN DAN IBU AYAH DI KAMPUNG,
Tautkan kasih sayang dengan sering berhubung dengan mereka. Hantarkan hadiah tanda ingatan dan kerinduan yang berpanjangan. Kuatkan kesabaran dan pergantungan kepada-Nya, insya-Allah semua ini tidak akan lama.

DOA AGAR ALLAH MELINDUNGI KELUARGA DAN INSAN TERSAYANG
أَسْتَوْدِعُكُمُ اللهَ الَّذِيْ لاَ تَضِيْعُ وَ دَائِعُهُ
Maksudnya: “Aku meninggalkan kamu semua dalam pemeliharaan Allah yang tidak akan hilang apa yang ada di dalam jagaan-Nya.”
[HR Ibnu Majah]
Semoga Allah SWT melindungi kita dan semua insan yang disayangi walau di mana jua kita berada. Amin Ya Rabbal ‘Alamin.

Jika ingin membeli hadiah sebagai tanda kasih sayang, boleh beli secara online di sini


Cara Nabil Agihkan Masa Untuk Dunia Dan Akhirat Warganet Kagum, Jadi Inspirasi Ubah Diri.

Sebenarnya nak hidup berkat bukan susah. Sebagai muslim buat amalan simple Rasulullah pun dapat pahala.

Selain berzikir, membaca al-Quran sebagai rutin harian adalah terbaik. Banyak manfaat dengan membaca Al-Quran.

Jadi, tidak kira walau di mana kita berada misalnya, ketika sedang menunggu lampu isyarat, gunakan peluang beberapa minit itu untuk membaca surah mudah yang kita hafal.

Membaca al-Quran itu bukan dikira selepas membaca keseluruhan ayat atau surah, tetapi setiap huruf itu ganjarannya 10 pahala.

Abdullah bin Mas’ud menyatakan, Rasulullah SAW bersabda bermaksud: “Sesiapa membaca satu huruf daripada al-Quran maka dia melakukan satu kebajikan. Dan satu kebajikan itu dilipatgandakan sepuluh kali. Saya tidak mengatakan Alif Lam Mim itu satu huruf, melainkan Alif itu satu huruf, Lam satu huruf dan Mim satu huruf.” (Sunan Tirmizi)

Nyata tular mengenai pengacara dan pelawak, Nabil Ahmad sedang membava Al-Quran meraih perhatian warganet.

Biarpun hidup Nabil sudah dilimpahi dengan kemewahan namun dia tidak lupa amalan sebagai seorang muslim.

Bersyukur dengan rezeki yang dikurniakan kepadanya, Nabil dilihat membaca Al-Quran untuk gandaan pahala dan keberkatan buat dirinya.

Video berkenaan dikongsikan di TikTok oleh rakannya yang juga merupakan penyampai radio Gegar FM, Issey Fazlisham pada waktu pagi di dalam konti radio.

“Jam 7 pagi, meh tengok Nabil buat apa.”

Dalam pada itu, Isssey mengakui menyukai cara dan perjuangan rakannya.

“Sebab tu aku suka n minat Nabil punya perjuangan.”

Video berdurasi 19 saat itu telah meraih tontonan sebanyak 1.9 juta telah mendapat pelbagai komen daripada warganet.

Meninjau di ruangan komen, warganet meluahkan rasa kagum melihat pengacara itu. Antara komen adalah seperti berikut.

“Tq issey kongsi. nampak simple ja video awak tapi memberi kesan kepada semua yang ingin dan sedang berubah menjadi lebih baik dari semalam.”

“Dia tahu agihkan Masa,utk dunia Dan jgk akhirat..pesanan utk diri sndiri jgk..”

“Syukur Alhamdulillah. Smg penghijrahan Sdra Nabil menjadi inspirasi dan motivasi kpd yg ingin menuju Jalan Redha Allah swt. Krn Allah swt. Allahuakbar.”

“MashaAllah, alhamdulillah,jika Kita dah tanamkan rasa cinta Kita pada Allah, Kita sngguo buat apa sahaja untuk Allah, peringatan pada diri ini juga.”


Begini Caranya Nak Tambah Hati Suami Supaya Makin Sayang. Salah Satunya Jangan Berleter!

Siapa yang tak sayang suami kan. Tentunya setiap isteri inginkan hubungan yang intim dan kasih sayang berpanjangan walaupun sudah lama berkahwin. Sebagaimana panduan dibawah ini boleh jadikan salah satu rahsia untuk mengekalkan keharmonian rumahtangga.

1. Mengambil berat tentang penampilan suami

Ada suami gemar diberi perhatian akan hal-hal remeh yang berkaitan dengan dirinya. Dia akan senang jika isterinya mencadangkan baju apa hendak dipakai, mengenakan kancing bajunya, mengemaskan tali lehernya, mengelap kasutnya, memotong kukunya dan sebagainya. Walaupun suami anda bukan jenis yang begini, tiada salahnya anda mencuba dan lihat kesukaannya. Dari situ anda akan mengetahui apakah suami anda jenis suka dimanja atau suka berdikari.

2. Jangan berleter!

Suami akan bosan jika isterinya ‘cerewet’ dan selalu bertanya, hendak ke mana, acara apa, bila balik, kenapa lambat balik, jumpa siapa tadi dan sebagainya. Banyak tanya tu lebih kurang macam berleter juga. Mana ada suami yang suka isterinya berleter.

3. Menambat hati suami dengan sentiasa berhias untuk suami

Kebanyakan lelaki cukup cerewet dengan kebersihan. Mereka akan bosan apabila isteri menyambutnya dengan rupa dan rambut yang kusut masai, anak-anak yang comot dan rumah yang ‘bak kapal pecah’. Sesibuk mana pun anda, persiapkan diri sebaiknya tatkala menyambut kepulangan suami. Hadiahkan dia senyuman. Kalau dia bermasam pun tak mengapa, anda sudah mendapat pahala sedekah dengan memberikannya senyuman.

4. Layan suami seperti raja

Sesetengah suami suka dilayani seperti raja. Dia suka jika isterinya membantu mengelap peluhnya, menyediakan keperluannya untuk mandi dan berdiri ketika ia hendak pergi atau kembali. Ungkapan-ungkapan seperti, ‘Bang, nak makan dulu atau nak mandi dulu atau nak tidur dulu?’ cukup untuk membuat suami tersenyum dan mengurangi penatnya.

5. Ucapkan terima kasih setiap pemberian suami

Lelaki kadang-kadang suka dipuji. Jangan lupa hargai setiap barang pemberiannya meskipun tidak seberapa nilainya. Sekadar ucapan terima kasih dari seorang isteri ketika menerima pemberian, sangat bermakna dan membekas di hati suami. Kalau rasa tak suka dengan pemberian itu, ucapkan dulu terima kasih, baru beritahu. Misalnya, “Terima kasih bang, belikan Nor kain, cantiknya, Nor suka. Tapi kalau lain kali abang nak beli Nor nak warna kelabu pulak”. Suami tak akan tersinggung, malah faham bahawa dia masih belum mengerti kegemaran isteri dan akan cuba memperbaikinya.


“Adik yang sekolah tapi kita pula risau.” Sakit Buah Pinggang Tahap Kronik, Budak Umur 7 Tahun Ni Tetap Nak Rasa Suasana Bersekolah.

Bermulanya musim persekolahan, pelbagai karenah anak-anak dapat dilihat waktu ini. Ada yang teruja, gembira, tak sabar dan tak kurang juga yang takut, murung, dan sebagainya lagi.

Namun, kisah adik yang baru memasuki tahun satu ini sedikit istimewa. Biarpun diri tidak sihat, namun semangat dan tkad untuk bersekolah menyebabkan dia sanggup melalui segalanya.

Perkongsian gambar dan cerita tentang Hazim yang memulakan sesi orientasi membuatkan ramai yang sebak dan terharu dengan keadaannya itu.

Adik yang sekolah tapi kita pulak risau lebih lebih. Semoga kaki tangan kuat utk berjalan, menulis, melukis. Dia excited nak ke sekolah, bagi peluang merasa ke sekolah.

Bila bergurau kata xyah g skolah la dik, dia nangis.

Semoga Hazim Hafifi dipanjangkan umur dan diberi kesihatan berpanjangan.

Hazim penghidap ESRF (End Stage Renal Failure) iaitu sakit buah pinggang tahap kronik didiagnos ketika berumur 9 bulan. Start dialisis ketika berumur 1 tahun 6 bulan.

Demi memastikan anaknya selesa dan dapat belajar dengan baik di sekolah, si ibu sanggup nak membelikan kerusi baru untuknya.  Ini kerana kerusi yang sedia ada tidak sesuai dengan tahap ketinggian Hazim.

Menurut ibunya lagi, walaupun dia tidak sihat, namun tetap mahu melakukan aktiviti yang sama seperti kawan-kawannya.

Semoga dipermudahkan urusan adik kecil ini untuk menuntut ilmu dan diberi kesembuhan penyakitnya itu.